***Թեմա 1.* Բյուջետային հիմնարկություններում դիագնոստիկայի և պլանավորման տեսական հիմքերը, առարկան և մեթոդները**

***Բյուջեի էությունը և նշանակությունը երկրի սոցիալ-մշակութային***

***զարգացման գործում:***

Ի՞նչ է իրենից ներկայացնում պետական բյուջեն, ի՞նչ ֆունկցիաներ են իրականացվում բյուջեի միջոցով, որո՞նք են պետական բյուջեի եկամուտների ձևավորման հիմնական աղբյուրները, ինչո՞վ է պայմանավորված այդ եկամուտների կարևոր դերը սոցիալական ոլորտի զարգացման գործում:

Ահա սրանք այն հարցերն են, որոնց պատասխանները տալուց հետո միայն հնարավոր կլինի ըմբռնել պետական բյուջեի կարևոր դերը հասարակական ամբողջական արդյունքի, մասնավորապես ազգային եկամտի բաշխման ու վերաբաշխման գործում, որն ուղղվում է տնտեսության զարգացման, սոցիալական-մշակութային միջոցառումների իրականացման, երկրի պաշտպանության և պետական իշխանության ու կառավարման ապարատի պահպանման ծախսերի ֆինանսավորմանը:

Նախ պարզաբանենք, թե ինչ ենք հասկանում բյուջե ասելով: Բյուջե տերմինը առաջացել է անգլերեն “Budget” բառից, որը թարգմանաբար նշանակում է “փողի պայուսակ”: Բառացի նման թարգմանությունը ներկայումս չի բնորոշում բյուջեի էությունը և տնտեսական բովանդակությունը, քանի որ ժամանակի հետ այն կորցրել է իր նախկին բովանդակությունը և ձեռք բերել նորը: Ընդհանրապես հասարակական կյանքում հաճախ կիրառվում է ընտանեկան բյուջե, առանձնացված բյուջե, որոշակի ժամանակահատվածի բյուջե, պետական բյուջե և այլն: Բոլորի համար փոքրիշատե պարզ են այդ հասկացությունները, իսկ ի՞նչ է պետական բյուջեն:

Երկրի պետական բյուջեն դա յուրաքանչյուր հաշվետու տարվա համար նախատեսված մուտքերի և ելքերի ծրագիրն է:

Ցանկացած հասարակարգում բյուջեն տվյալ պետության դրամական միջոցների համապետական ֆոնդի գոյացման և օգտագործման հիմնական ֆինանսական պլանն է (եկամուտների և ծախսերի հաշվեկշիռը): Ընդհանրապես յուրաքանչյուր մարդու համար բյուջե հասկացությունը կապվում է նրա ֆինանսական վիճակի, դրամական միջոցների կուտակման հետ, ինչպես նաև դրամական եկամուտների ու ծախսերի ավելցուկային կամ դեֆիցիտային անձնական դրամապանակի համապատասխանության հետ: Բյուջեն ցույց է տալիս փողի պայուսակի պարունակությունն, այսնինքն դրա մեջ դրամական միջոցների ավելցուկը կամ պակասորդը, ինչպես նաև դրամական միջոցների ներհոսքի և արտահոսքի ուղղությունները, եկամուտների և ծախսերի հարաբերակցությունը:

Իսկ ի~նչ է իրենից ներկայացնում պետական բյուջեն, ինչ ֆունկցիաներ են իրականացվում բյուջեի միջոցով և թե ինչ նշանակություն ունի պետական բյուջեն շուկայական, մասնավորապես կենտրոնացված պլանային տնտեսահամակարգերի պայմաններում:

Առաջին հերրթին պետական բյուջեն ցանկացած երկրի ֆինանսական համակարգի առաջնային օղակն է, որը պայմանավորված է հասարակության տնտեսական, քաղաքական և սոցիալական կյանքում պետական բյուջեի բովանդակությամբ և նշանակությամբ: Բյուջեն միավորում է հիմնական ֆինանսական կատեգորիաները, այսինքն հարկերը, վարկը, պետական ծախսերը: Բյուջեի միջոցով իրականացվում է մշտական ռեսուրսների մոբիլիզացիա, նաև իրականացվում են նրանց ծախսումները: Պետական բյուջեն իրենից ներկայացնում է ընթացիկ տարվա պետական հիմնական ֆինանսական ծրագիրը, որն ունի օրենքի ուժ և պարտադիր է կատարման բոլորի համար:

Բյուջեի միջոցով է հանրապետության կառավարությունը իրականացնում ֆինանսական ներգործություն գիտատեխնիկական առաջընթացի խթանման տնտեսական և սոցիալական նոր ենթակառուցվածքների ստեղծման ու զարգացման, ինչպես նաև առանձին ժամանակահատվածներում էկոնոմիկան ճգնաժամից դուրս բերելու և կայունացնելու, ֆինանսներն առողջացնելու և դրամաշրջանառությունը կայունացնելու ծրագրի մշակման և կենսագործման վրա:

Բացի վերը նշվածից նշենք նաև, որ պետական բյուջեն պատմական կատեգորիա է, քանի որ այն հանդես է եկել պետության առաջացման և ապրանքափողային հարաբերությունների զարգացման հետևանքով և գործել է տարբեր ժամանակաշրջաններում` համպետական ֆունկցիաների կատարումն ապահովելու համար: Դրա համար նրա էությունը որպես տնտեսական կատեգորիա, նրա հիմնական նշանակությունը չի փոխվում` կապված հասարակական զարգացման աստիճանի փոփոխության հետ: Բայց, այնուամենայնիվ, նրա բովանդակության և դերի վրա ազդում են մի շարք օբյեկտիվ և սուբյեկտիվ գործոններ:

**Օբյեկտիվ** գործոնների շարքում առաջնահերթ նշանակություն ունի արտադրողական ուժերի զարգացման մակարդակը, երկրի տնտեսական պոտենցիալը, արտադրական հարաբերությունների բնույթը, տնտեսական, բնական, սոցիալական առանձնահատկությունները և այլն: Իսկ **սուբյեկտիվ** գործոններին են վերաբերում պետության տեսակը, կոնկրետ ժամանակաշրջանում պետության քաղաքականությունը և հետևաբար նրա կողմից առաջ քաշված զարգացման ոլորտները, ճյուղերը, տնտեսական, այդ թվում նաև ֆինանսական գիտության մակարդակը և այլն:

Ըստ էության բյուջեն նաև հարկ է դիտարկել որպես պետական, ֆինանսական **ֆունկցիաների** իրականացման միջոց, քանի որ պետությունը բյուջեի միջոցով իրականացնում է մի շարք ֆունկցիաներ.

1. ազգային եկամտի վերաբաշխում,

2. տնտեսական, պետական կառավարում և խրախուսում,

3. սոցիալական քաղաքականության ֆինանսական ապահովում,

4. դրամական միջոցների կենտրոնացված ֆոնդի ձևավորման և օգտագործման վերահսկողություն:

Այժմ քննարկենք պետական բյուջեի նշանակությունը պլանային և շուկայական տնտեսական համակարգերի ժամանակ:

Կենտրոնացված պլանային տնտեսության ժամանակ բյուջեն ամբողջությամբ ենթարկվում էր պետական տնտեսական պլանին և չուներ ինքնուրույն, կարևոր նշանակություն: Պետական մակարդակի այսպիսի մոտեցումը բխում էր պլանային տնտեսահամակարգում իշխող այն մտայնությունից, որ գլխավոր դերը տրվում էր նյութաիրային գործոններին, իսկ ֆինանսական գործոններին տրվում էր երկրորդական նշանակություն:

Շուկայական տնտեսությամբ երկրներում իրավիճակը փոքր ինչ այլ է: Պետական տարեկան բյուջեի կազմմանը, քննարկմանը, հաստատմանը, կատարման վերլուծությանը տրվում է մեծ նշանակություն: Հենց դրանք` բյուջեները, պետական և տարածքային միավորների մակարդակով ծառայում են որպես ֆինանսական պլանավորման գլխավոր օղակ: Ի միջի այլոց, այս փաստը հերքում է այն պատկերացումը, որ շուկայական տնտեսության պայմաններում ընդհանրապես տեղ չի հատկացվում կենտրոնացված պետական պլանավորմանը:

Բյուջետային ֆինանսական պլանավորումը շուկայական տնտեսությամբ երկրներում իրականացվում է ավելի լավ, քան ավանդական պլանային սոցիալիստական տնտեսությամբ երկրներում: Սկզբունքորեն կարևոր է նաև այն փաստը, որ զարգացած երկրների մեծ մասում հաստատվել և պահպանվում է համապետական և տեղական մակարդակներում բյուջեի ընդունման դեմոկրատական սկզբունքը: Այսպիսով վերը նշվածից կարող ենք կատարել այն հետևությունը, որ ցանկացած երկրի բյուջեն և բյուջետային համակարգն ամբողջությամբ իրենից ներկայացնում են տնտեսության պետական կառավարման, միևնույն ժամանակ նաև կարգավորման առաջնային օղակը:

Ինչպես վերը նշվեց, պետական մարմիններն իրենց ֆունկցիաների իրականացման համար պետք է ձևավորեն և տնօրինեն համապատասխան ֆինանսական միջոցներ, բազա: Այդ նպատակով ցանկացած երկրում ստեղծվում է բյուջեների ճյուղավորման ցանց: Բյուջետային համակարգը յուրաքանչյուր պետության կազմի մեջ մտող բոլոր տեսակի բյուջեների ամբողջությունն է: Բյուջետային համակարգի կառուցվածքն ամբողջովին համապատասխանում է տվյալ երկրի պետական կառուցվածքին, վարչատարածքային բաժանմանը: ՀՀ-ի բյուջետային համակարգի կառուցվածքի և բյուջետային հարաբերությունների հարցերը կարգավորվում են նրա Սահմանադրությամբ և ֆինանսա-բյուջետային հատուկ օրենսդրական ակտերով:

Բյուջետային կառուցվածքի տակ հասկանում ենք բյուջետային համակարգի կազմակերպումը և կառուցման սկզբունքները, որոնք գործում են համապատասխան բյուջետային օրենսդրությամբ: Բյուջետային կառուցվածքը որոշվում է պետական կառուցվածքով: Զարգացած երկրներում գոյություն ունեն պետական կառուցվածքի 2 ձև` ունիտար և ֆեդերատիվ:

Ունիտար պետությունները, ինչպիսիք են Հայաստանը, Ճապոնիան, Իտալիան, Ֆրանսիան, Անգլիան և այլն, որպես կանոն ունեն երկու մակարդակի բյուջեներ` պետական և տեղական, իսկ ֆեդերատիվ պետությունները, ինչպիսիք են` Ռուսաստանը, ԱՄՆ-ն, Գերմանիան, Կանադան և այլն, ունեն արդեն 3 մակարդակի բյուջեներ` հանրապետական (ֆեդերալ) բյուջե, Ֆեդերացիայի անդամների (նահանգ, շրջան, հանրապետություն) բյուջեներ և տեղական բյուջեներ: ՀՀ դասվում է ունիտար պետությունների շարքին: Հայաստանի ներկայիս պետական կառուցվածքին և վարչատարածքային բաժանմանը համապատասխան, նրա բյուջետային համակարգը բաղկացած է պետական բյուջեից և համայնքների բյուջեներից: “ՀՀ բյուջետային համակարգի մասին” ՀՀ օրենքի համաձայն. պետական և համայնքների բյուջեները` պետության և տեղական ինքնակառավարման մարմիններին սահմանադրությամբ և օրենքներով վերապահված լիազորությունների իրականացման համար անհրաժեշտ դրամական միջոցների ձևավորման և ծախսման որոշակի ժամանակահտվածի ֆինանսական ծրագրերն են:

ՀՀ պետական բյուջեի եկամուտների կազմն ու կառուցվածքը, ըստ էության առանցքային նշանակություն ունի պետական բյուջեի հետ կապված հիմնախնդիրների քննարկման մեջ: Մասնավորապես առաջին հերթին ակնկալվող եկամուտներով է պայմանավորվում տվյալ տարում ծրագրվող ծախսերի մակարդակը, քանի որ դրանց անհամատեղելիությունը (երբ որպես կանոն, ծրագրված ծախսերը գերազանցում են ակնկալվող եկամուտները) բերում է բյուջեի դեֆիցիտի, ինչը Հայաստանի համար քննարկման լուրջ թեմա է` կապված դրա ֆինանսավորման տարբեր աղբյուրների հետ: Բյուջեի դեֆիցիտի հաղթահարման ուղիներից են` եկամուտների ավելացումը և ծախսերի կրճատումը: Սակայն բյուջեի եկամուտները չի կարելի ավելացնել արհեստական ձևով, քանի որ ապրանքների գների և հարկերի դրույքների արհեստական բարձրացումը իր հետ առաջ է բերում բնակչության կենսամակարդակի իջեցում և սոցիալական լարվածության ուժեղացում: Հետևաբար, հաշվի առնելով այս կարևոր հանգամանքը` էլ ավելի է կարևորվում պետական բյուջեի եկամուտների կազմի ու կառուցվածքի ուսումնասիրությունը, հետազոտությունը:

**Բյուջետային Մուտք** ասելով հասկանում ենք տարբեր աղբյուրներից հաշվետու ժամանակաշրջանում բյուջե մուտքագրվող դրամական միջոցները: Մուտքերը մենք կարող ենք բաժանել չորս խմբի`

1. Տարեսկզբի ազատ մնացորդ;
2. Փոխատվություններից և վարկերից մարումներ;
3. Եկամուտներ;
4. Փոխառություններ և վարկեր այլ միջազգային կազմակերպություններից և օտարերկրյա պետություններից:
5. **Տարեսկզբի ազատ մնացորդը** իրենից ներկայացնում է հաշվետու տարվա ընթացքում բյուջետային հիմնարկների կողմից պետական բյուջեից իրականացված հատկացումների հաշվին իրականացված ծախսերի արդյունքում տարեվերջին գանձապետական հաշիվներում և դրամարկղում առկա չօգտագործված մնացորդը, այսինքն` մուտքերի ավելցուկ ելքի նկատմամբ:

Հաշվետու տարվա վերջին աշխատանքային օրը բոլոր բյուջետային հիմնարկները չօգտագործված դրամական միջոցները գանձապետական հաշիվներից և դրամարկղից ետ են ուղարկվում պետական բյուջե, որի արդյունքում էլ ձևավորվում է հաջորդ բյուջետային տարվա “տարեսկզբի ազատ մնացորդ” հաշիվը:

1. **Փոխատվություններից և վարկերից մարումներ**: Նախորդ հաշվետու ժամանակշրջաններում այլ օտարերկրյա պետություններից և միջազգային կազմակերպություններից տրամադրված վարկերի և փոխատվությունների վերադարձից`մարումներից ու տոկոսավճարներից մուտքերը նույնպես ապահովում են պետական բյուջեի մուտքերը:
2. **Եկամուտներն իրենց հերթին** բաժանվում են չորս մասի`
   1. Հարկային եկամուտներ
   2. Տրանսֆերտներ
   3. Ոչ ֆինանսական ակտիվների (Կապիտալի) գործառնություններից եկամուտներ
   4. Այլ եկամուտներ;

Անդրադառնանք այդ եկամուտներին`

3.1. Հարկային եկամուտները օրենքներով և օրենսդրական այլ ակտերով սահմանված կարգով, չափով և ժամկետներում պետական բյուջե վճարվող համապարտադիր և անհատույց վճարներն են: Հարկային եկամուտները ձևավորվում են հարկերից, տուրքերից և այլ պարտադիր վճարներից: Ներկայումս ՀՀ-ում գործող հարկային եկամուտները հետևյալն են`

1. Եկամտային հարկ;
2. Շահութահարկ;
3. Հողի հարկ;
4. Գույքահարկ
5. Ավելացված արժեքի հարկ` 40-42% ՀՀ-ում
6. Ակցիզային հարկ
7. Շրջանառության հարկ,
8. հաստատագրված վճարները և այլ պարտադիր վճարներ:

Այստեղ պետք է հաշվի առնել նաև պետական տուրքերը` ինչպես օրինակ անձնագիր ստանալու, փոխելու և այլ նմանատիպ գործարք կատարելու ժամանակ, կամ պետական կադաստրում անշարժ գույքի գրանցումների հետ կապված տուրքերը, կատարած վճարները և այլն:

3.2. Տրանսֆերտները անհատույց և անվերադարձ տրամադրված դրամական միջոցներն են, որոնք կարող են լինել նաև դրամաշնորհների տեսքով:

3.3. Կապիտալի գործառնություններից եկամուտներ կամ ոչ ֆինանսական ակտիվներից մուտքեր: Սա պետական սեփականություն համարվող և բյուջետային հիմնարկների հաշվեկշռում հաշվառված գույքի օտարումից կամ մասնավորեցումից մուտքագրված գումարն է:

3.4. Այլ եկամուտները իրենցից ներկայացնում են համապատասխան իրավասությամբ օժտված բյուջետային հիմնարկների կողմից արձանագրված վարչական իրավախախտումների համար համապատասխան մարմինների կողմից արձանագրված և պետական բյուջե վճարված տույժերը և տուգանքները: Բացի այդ, բյուջետային հիմնարկությունների տնօրինության տակ գտնվող անշարժ և շարժական գույքի վարձակալությունից մուտքերը և այլ մուտքեր:

**Բյուջետային Ելք** ասելով հասկանում ենք հաշվետու ժամանակաշրջանում տարբեր ուղղություններով բյուջեից ելքագրվող դրամական միջոցները: **Բյուջետային ելքերը** բաժանվում են երեք մասի`

1. Ելքերի առաջին խոշոր խումբը`Ծախսեր
2. Ստացված փոխատվությունների մարումներ և տոկոսներ
3. Տրամադրվող փոխառություններ և վարկեր:

Ծախսերը իրենց հերթին բաժանվում են 2 մասի`

* 1. ընթացիկ և
  2. կապիտալ:

Կապիտալ ծախսերը այն ծախսերն են, որոնք ավելացնում են բյուջետային հիմնարկների ակտիվները, կամ նպաստում են ակտիվների արժեքի ավելացմանը: Մնացած բոլոր ծախսերը, որոնք կատարվում են բյուջետային հիմնարկների կողմից, սակայն չեն վերագրվում կապիտալ ծախսերին, կոչվում են ընթացիկ ծախսեր: Օրինակ, Հիմնական միջոցների ձեռք բերման նպատակով կատարված ծախսումը կոչվում է կապիտալ ծախսեր: Կազմակերպությունը գնում է համակարգիչներ` կապիտալ ծախս է, որով ավելանում են ակտիվները, իսկ նույն համակարգչի հզորությունը մեծացնելը` նպաստում է ակտիվների արժեքի ավելացմանը, թողնելով ակտիվների քանակը նույնությամբ:

Խոշոր ընթացիկ ծախսերը աշխատանքի վարձատրությանն ուղղված միջոցների գծով ծախսն է, որը ընդհանուր ընթացիկ ծախսերի 50-60տոկոսն է կազմում: Ընթացիկ ծախսերից են նաև բոլոր կոմունալ վճարները, գրասենյակային ապրանքների, վառելիքի ձեռքբերման, գործուղման ծախսերի փոխհատուցմանը ուղղված վճարներն են և այլ ծախսեր:

**ԲՅՈՒՋԵՏԱՅԻՆ ԾԱԽՍԵՐԻ ԴԱՍԱԿԱՐԳՈՒՄԸ**

Բյուջետային դասակարգումն իրենից ներկայացնում է միատեսակ հատկանիշներով և սահմանված կարգով տեղաբաշխված ու կոդավորված բյուջետային եկամուտների և ծախսերի խմբավորումը:

Բյուջետային հիմնարկների եկամուտների և ծախսերի խմբավորումը և դրանց ձևավորման սկզբունքները պայմանավորված են սոցիալ-տնտեսական էությամբ, տնտեսության կառավարման համակարգով և կառուցվածքով: Բյուջետային դասակարգման հիմքում ընկած է ցուցանիշների այնպիսի համախումբ, որը հնարավորություն է տալիս պատկերացում կազմելու սոցիալ-տնտեսական պայմաններին համահունչ կատարվող ծախսերի ուղղվածության վերաբերյալ` գերատեսչական և տարածքային կտրվածքներով, նրանց կազմում և կառուցվածքում: Բյուջետային դասակարգման կարևորագույն պահանջներից մեկը, դա խմμավորման պարզությունն ու հստակությունն է:

Բյուջետային դասակարգման կարևորությունը կայանում է նրանում, որ այստեղ խելամիտ են օգտագործվում, խմբավորված բյուջետային դասակարգման տարրերով պայմանավորված տվյալները, ինչը թույլ է տալիս տեսնելու բյուջետային ռեսուրսների իրական շարժը և ակտիվ ազդելու տնտեսական ու սոցիալական գործընթացների վրա:

Համադրելով պլանային և հաշվետվական տվյալները և վերլուծելով համապատասխան ցուցանիշները, հնարավորություն է ընձեռվում կատարելու հիմնավորված եզրակացություններ և առաջարկություններ բյուջետային հիմնադրամների ձևավորման ու օգտագործման վերաբերյալ, և դրանց համապատասխան կենտրոնացնելու հիմնական դրամական ռեսուրսները տնտեսական ու սոցիալական զարգացման ուղղություններով:

Բյուջետային դասակարգումը միաժամանակ ստեղծում է նախապայմաններ նախահաշիվների և բյուջեների միավորմանը ընդհանուր հավաքի մեջ, հստակեցնում է դրանց դիտարկումն ու տնտեսագիտական վերլուծությունը, պարզեցնում է բյուջեի օգտագործման հսկողությունը, նպաստում է ժամանակին միջոցների հավաքագրումը և դրանց նպատակային օգտագործմանը: Այն հնարավորություն է տալիս բյուջեի օգտագործման հաշվետվություններում համադրել եկամուտներն ու ծախսերն իրար հետ, որը նպաստում է ֆինանսական կարգապահության պահպանմանը, միջոցների տնտեսմանը և ֆինանսական պլանների կատարման հսկողությանը:

Բյուջետային համակարգի բոլոր օղակների ինքնուրունության պայմաններում դասակարգումը հնարավորություն է տալիս միասնական մեթոդական մոտեցում կիրառել բյուջեների կազմման և օգտագործման, բյուջետային ցուցանիշների ճյուղային և տարածքային կտրվածքով համեմատելու համար:

Բյուջետային դասակարգումը պարտադիր է բոլոր հիմնարկների համար և կառուցվում է բյուջետային օրենդրության պահանջների համապատասխան: Նոր դասակարգման կարևորագույն նախապայմանը կայանում է նրա պարզության, դիտարկվելիության մեջ և ավելի ցայտուն արտացոլելու բյուջեի եկամուտների աղբյուրներն ու միջոցների ծախսման ուղղությունները: Անհրաժեշտ է իրականացնել դասակարգման մանրակրկիտ վերծանում, հատկապես միջոցների ծախսման մասում: Նոր դասակարգման կարևոր խնդիրը եղել է ապահովել բյուջեի եկամուտների և ծախսային մասերի, կազմի և կառուցվածքի միջազգային համեմատելիությունը, նրանց իրական բովանդակությունը:

Հայաստանի Հանրապետությունում ներկայումս Բյուջետային ծախսերը դասակարգվում են հետևյալ կերպ`

1. Գերատեսչական
2. Գործառական
3. Տարածքային
4. Տնտեսագիտական
5. Բյուջետային ծախսերի գերատեսչական դասակարգումը (8-անիշ կոդ) իրենից ներկայացնում է բյուջետային ծախսերի բաշխումը անմիջական սպառողին ըստ գերատեսչությունների: Տրամադրվում է սոցիալական ոլորտին (առողջապահական, կրթական, մշակութային և այլն):
6. Բյուջետային ծախսերի Գործառական դասակարգումն (6-անիշ կոդ) իրենից ներկայացնում է բյուջետային ծախսերի բաշխումը ըստ անմիջական սպառողների կողմից իրականացվող գործառույթների:

Պետական բյուջեի ծախսերի գործառական դասակարգման առաջին բաժինը, դա պետական և տեղական ինքնակառավարման մարմինների պահպանման ծախսերն են, իսկ երկրորդից հինգերորդ բաժինները համապատասխանաμար` դատական, արդարադատական գործունեության, պետության անվտանգության և դատախազական մարմինների պահպանման ֆինանսավորմներին հատկացված ծախսումներն են:

Ամբողջությամբ պետական կառավարման մարմինների բյուջետային ֆինանսավորումը իրականացվում է ծախսերի նախահաշիվների համաձայն, որը կազմվում է ՀՀ բյուջետային ծախսերի տնտեսագիտական դասակարգմանը համաձայն, որտեղ ներառվում են նպատակային հոդվածներ և ծախսերի առանձնահատուկ տեսակներ:

Բյուջետային ծախսերի Տարածքային դասակարգումն իրենից ներկայացնում է բյուջետային ծախսերի բաշխումը անմիջական ապառողներին ըստ ՀՀ վարչատարածքային բաժանման:

Բյուջետային ծախսերի տնտեսագիտական դասակարգումն իրենից ներկայացնում է ծախսերի բաշխումը անմիջական սպառողներին ըստ ծախսերի տնտեսական բովանդակության:

Բյուջետային ծախսերի տնտեսագիտական դասակարգման համաձայն բյուջետային հիմնարկների ծախսերը բաժանվում են ընթացիկ և կապիտալ ծախսերի:

Ա. **Ընթացիկ ծախսերը** նախատեսվում են աշխատավարձի վճարման, ապրանքների ձեռք բերման, ծառայությունների մատուցման, արտադրական աշխատանքների կատարման և այլ նպատակների համար: Նյութական արժեքների ձեռքբերման և մատուցված ծառայությունների կատարման համար ծախսերն օգտագործվում են տարվա ընթացքում:

Այս խմբի մեջ մտնում են ծախսային հետևյալ հոդվածները`

• աշխատավարձերի վճարումն ըստ կնքված աշխատանքային պայմանագրերի և իրավական ակտերի, և աշխատավարձի կարգավորվող չափը աշխատակիցների տարակարգերին համապատասխան,

• աշխատանքի վարձատրության ավելացում սոցիալական ապահովագրության հատկացումներին համահունչ,

• բնակչությանը տրանսֆերտներ,

• աշխատակիցներին գործուղման և այլ փոխհատուցվող վճարներ,

• պետական կամ համայնքային պայմանագրերով նախատեսված ապրանքների գնում, ծառայությունների ու աշխատանքների դիմաց վճարներ,

• ապրանքների, աշխատանքների և ծառայությունների դիմաց վճարներ` հաստատված նախահաշիվների համապատասխան, առանց կնքված պետական կամ համայնքային պայմանագրերի,

• սուբվենցիաներ համայնքային բյուջեներին կամ իրավաμանական անձանց,

• սուբսիդիաներ համայնքային բյուջեներին, ֆիզիկական և իրավաբանական անձանց,

• պարտքային պարտավորությունների սպասարկում:

Բ. Կապիտալ ծախսեր: Նշված խմμում արտացոլվում են բյուջետային միջոցներ ուղղված հիմնական միջոցների մեջ կապիտալ ներդրումներին, պետական պահուստների ստեղծմանը, հողերի ձեռք բերմանը, ոչ նյութական և այլ ակտիվների ու կապիտալ տրանսֆերտների ձևավորմանը:

ԲՅՈՒՋԵՏԱՅԻՆ ՀԻՄՆԱՐԿ ԵՎ ԲՅՈՒՋԵՏԱՅԻՆ ՀԱՄԱԿԱՐԳ

Ըստ բյուջետային համակարգի մասին ՀՀ Օրենքի, բյուջետային հիմնարկներ են կոչվում պետական բյուջեի միջոցների հաշվին իրենց գործունեությունը իրականացնող հիմնարկները: Իսկ ՀՀ քաղաքացիական օրենսգրքում սահմանվում է, որ հիմնարկ է համարվում կառավարչական, սոցիալ-մշակութային, կրթական և այլ ոչ առևտրային բնույթի գործունեություն իրականացնելու համար իրավաբանական անձի ստեղծած կազմակերպությունը:

Բյուջետային հիմնարկությունները չունեն իրավաբանական անձի կարգավիճակ: Գործում են իրավաբանական անձի ստեղծած կանոնադրության հիման վրա: Իր գործունեության ընթացքում բյուջետային հիմնարկը իրեն ամրացված գույքի նշանակությանը համապատասխան օգտագործում, տնօրինում և տիրապետում էգույքը: Հիմնարկի պարտավորությունների համար պատասխանատվություն է կրում այդ ստեղծած իրավաբանական անձը: Այստեղ, որպես իրավաբանական անձ հանդես է գալիս ՀՀ-ն: Բյուջետային համակարգ ասելով հասկանում ենք բյուջեի երկու մակարդակները և նրանց մեջ ծագող փոփոխությունները:

**ԲՅՈՒՋԵՏԱՅԻՆ ՀԻՄՆԱՐԿՆԵՐԻ ԿԱՌԱՎԱՐՄԱՆ**

**ԱՌԱՆՁՆԱՀԱՏԿՈՒԹՅՈՒՆՆԵՐԸ, ՍԿԶԲՈՒՆՔՆԵՐԸ և ՄԵԹՈԴՆԵՐԸ**

Բյուջետային հիմնարկների գործունեության իրականացման և կառավարման ընթացքում հանդիպում են մի շարք առանձնահատկություններ, որոնք պայմանավորված են բյուջետային հիմնարկների կառավարմամբ` ապահովելու համար վերջինիս կառավարումը: Դեռևս 1996թ. ՀՀ-ում ստեղծվեց գանձապետական համակարգ: Այն նպատակ ուներ կենտրոնացնելու բոլոր բյուջետային մուտքերն ու ելքերը և ապահովելու վերահսկողությունը դրանց նկատմամբ: Բյուջետային համակարգում գործում է միասնական դրամարկղի սկզբունքը, որը նշանակում է բոլոր դրամական միջոցների շրջանառումը մեկ միասնական հաշվով: Գանձապետական համակարգը բաղկացած է կենտրոնական գանձապետարանից և 38 տեղական գանձապետական բաժիններից (ՏԳԲ):

Բյուջետային համակարգում գործող սկզբունքներից են նաև`

* Բյուջետային համակարգում և կառավարման մեջ շատ կարևոր է տարբեր մակարդակի բյուջեների միջև մուտքերի և ելքերի տարանջատումը:
* Շատ կարևոր է նաև բյուջեի ինքնուրույնության սկզբունքը:
* Բյուջեի մուտքերի և ելքերի արտացոլման լրիվության սկզբունքը:
* Բյուջետային միջոցների օգտագործման արդյունավետությունը և նպատակայնությունը:
* Հաշվեկշռվածությունը` այսինքն ելքերը չպետք է գերազանցեն մուտքերը:
* Բյուջեի հրապարակայնությունը
* Բյուջեի իրատեսությունը համապատասխան տարածքի զարգացման կանխատեսման և դրա հիման վրա բյուջետային մուտքերի և ելքերի հաշվարկման իրատեսությունը:

Առանձնահատկություններից կարելի է թվարկել նաև հետևյալները`

* Բյուջետային հիմնարկները չեն կարող ունենալ հաշիվ առևտրային բանկերում, նրանք իրենց բոլոր ֆինանսական գործառույթները իրականացնում են գանձապետական համակարգի միջոցով:
* Բյուջետային հիմնարկներին դրամական միջոցների հատկացումը կատարվում է մեկ տարվա կտրվածքով և նրանք չեն կարող ունենալ դեբիտորական և կրեդիտորական պարտքեր տարվա վերջին, բացի օրենքով սահմանված որոշ դեպքերից:
* Բյուջետային հիմնարկը չի կարող իր տնօրինությանը հանձնված գույքը օտարել, վնասվելու կամ շարքից դուրս գալու դեպքում դեն նետել, դրա համար գոյություն ունի ՀՀ Կառավարությանն առընթեր պետական գույքի կառավարման վարչություն, որի կողմից իրականացվում են համապատասխան գործառույթները:
* Բյուջետային հիմնարկը չի կարող իր հայեցողությամբ իրականացնել անհրաժեշտ ապրանքների, ծառայությունների գնումներ: ՀՀ “Գնումների մասին” օրենքի դրույթներին համապատասխան հիմնարկին անհրաժեշտ ապրանքների, ծառայությունների գնումն իրականացվում է գնումների գործընթացի փուլերին ու փաստաթղթերի համաձայն:

Անհրաժեշտ է առանձնացնել բյուջետային հիմնարկի նաև հետևյալ առանձնահատկությունները`

* փոխադարձ սերտ կապ բյուջեների (պետական, համայնքային և արտաբյուջետային) հետ, որից ֆինանսավորվում է բյուջետային հիմնարկների ծախսերի հիմնական մասը: Բյուջեի ցանկացած փոփոխություն առաջին հերթին անդրադառնում է բյուջետային հիմնարկների ֆինանսների վրա: Բյուջեի մուտքերի անբավարար լինելը բերում է բյուջետային հիմնարկների ծախսերի թերի ֆինանսավորմանը: Համապատասխան մակարդակի բյուջեի մուտքերի գերակատարումների դեպքերում բյուջետային կազմակերպությունները ստանում են լրացուցիչ ֆինանսավորում: Այդ առանձնահատկությունների շնորհիվ բյուջետային հիմնարկների ֆինանսները սերտորեն փոխկապակցված են պետական կենտրոնացված ֆինանսների և, ավելի քան ֆինանսական համակարգի բոլոր այլ օղակների հետ:
* Բյուջետային հիմնարկները կարող են մատուցել որոշակի վճարովի ծառայություններ, ձևավորելով իրենց ֆինանսական ռեսուրսների մասն ինքնուրույն աշխատած եկամուտների հաշվին, ինչը թույլ է տալիս դրանց դասել տնտեսավարող սուբյեկտների շարքին:

Վերջին երկու առանձնահատկությունները հնարավորություն են տալիս բնորոշել բյուջետային հիմնարկների դերը, կենտրոնացված ֆինանսական ռեսուրսների միջոցով, որպես միջանկյալ օղակ. ֆինանսական կազմակերպությունների ու տնտեսավարող սուբյեկտների միջև:

* Միջոցների ծախսման ինքնուրույնության բացակայությունը: Այսինքն, քանի որ բյուջետային հիմնարկները հիմնականում գոյատևում են բյուջետային ֆինանսավորմամբ, ուստի պետության կողմից իրականացվում է խիստ հսկողություն բյուջետային միջոցների ռացիոնալ և խնայողաμար ծախսումների վրա, ի տարբերություն առևտրային կազմակերպությունների, որոնց բնորոշ է ֆինանսական միջոցների ծախսման ինքնուրույնության սկզբունքը:

**Բյուջետային հիմնարկների ֆինանսների կազմակերպման հիմնական սկզբունքները**

**հետևյալն են`**

1. Արդեն հատկացված և ինքնուրույն աշխատած ֆինանսական միջոցների նպատակային օգտագործումը: Ի տարբերություն բոլոր մյուս տնտեսավարող սուբեկտների, բյուջետային հիմնարկները պետք է խիստ պահպանեն միջոցների նպատակային ծախսումները, որոնց համար այդ միջոցները հատկացված են: Եթե առևտրային կազմակերպությունները ազատ են իրենց ծախսումների մեջ` (նյութական ռեսուրսների ձեռք բերում, աշխատավարձ և այլն), ապա բյուջետային հիմնարկներն այդպիսի ազատ գործողությունների իրավունք չունեն:

2. Խիստ տարբերակել բյուջետային հատկացումները և ինքնուրույն աշխատած ֆինանսական միջոցները: Նշված երկու միջոցներն էլ պահպանվում են առանձին հաշիվներում, և որոնց համահունչ է առանձին խմբի համար կազմված առանձին նախահաշիվներն ու հաշվետվությունները:

3. Բյուջետային անձեռնմխելիություն, որն իրենից ներկայացնում է այնպիսի իրավական ռեժիմ, որի դեպքում շրջանառությունից գանձվում է բյուջետային միջոցներ միայն դատական ակտերիհիման վրա, այդ թվում`

• թերֆինանսավորման փոխհատուցում, եթե գանձվող միջոցները հաստատվել են օրենդրությամբ սահմանված կարգով, բյուջետային ծախսումների կազմում,

• ֆիզիկական և իրավաբանական անձանց հասցված վնասի փոխհատուցում` պետական և տեղական ինքնակառավարման մարմինների կամ պաշտոնատար անձանց անօրինական գործողությունների հետևանքով:

4. Պետական և տեղական ինքնակառավարման մարմինների կողմից հսկողության իրականացում` ֆինանսական ռեսուրսների նպատակային և արդյունավետ օգտագործման վրա:

**ԲՅՈՒՋԵՏԱՅԻՆ ԴԻԱԳՆՈՍՏԻԿԱ ԴԱՍԸՆԹԱՑԻ ԱՌԱՐԿԱՆ,**

**ԲՈՎԱՆԴԱԿՈՒԹՅՈՒՆԸ ԵՎ ՕԲՅԵԿՏՆԵՐԸ**

Ընդհանրապես դիագնոստիկա ասելով բոլորս առաջին հերթին հասկանում ենք առողջապահությանը բնորոշ **ախտորոշում** իմաստը: Ըստ էության, դա այնքան էլ սխալ չէ, քանի որ ախտորոշման հիման վրա միայն կարելի է բացահայտել ցանկացած օրգանիզմի վնասված, թերի գործող մասերի կամ տարրերի վերաբերյալ: Եթե մենք բյուջեն դիտարկենք որպես ամբողջական օրգանիզմ, ապա դիագնոստիկայի շնորհիվ կարելի է պարզել այդ օրգանիզմի գործունեության ընթացքում որ մասերն են, որ լիարժեք չեն գործում, թերանում են, որի արդյունքում ամբողջական օրգանիզմը ևս լիարժեք չի գործում: Այսինքն բյուջեների դիագնոստիկան նույնպես ախտորոշում է կամ գնահատական է տալիս բյուջեների ձևավորման, կատարման և հաշվետվությունների ամփոփման աշխատանքային փուլերի փոխկապված գործունեությանը:

«Բյուջեների դիագնոստիկաե դասընթացի բովանդակությունը, պետական բյուջեի կազմի և կառուցվածքի, բյուջետային գործընթացի բոլոր փուլերի ճիշտ գնահատումն է և արժևորումը: Փաստորեն դասընթացի առարկան կամ օբյեկտը հենց բյուջեներն են` բյուջետային գործընթացի բոլոր փուլերում:

Եթե բյուջեների վերլուծությունը անդրադառնում է բյուջետային միջոցների ծախսերի և պլանային չափերի, և փաստացի տվյալների համադրմանը (համեմատականի), բացահայտում է շեղումները պլանային ցուցանիշի նկատմամբ, ինչպես նաև համեմատական է տարվում հաշվետու տարվա փաստացի կատարողականի և նախորդ տարվա համապատասխան տվյալների միջև, ապա դիագնոստիկա առարկան վեր է հանում դրանց պատճառները և պատճառահետևանքային կապերը:

Օրինակ, ուսումնասիրենք Կրթության, գիտության ոլորտին պետական բյուջեով նախատեսված և փաստացի կատարված տվյալները, դրանց շեղումները.

|  |  |  |
| --- | --- | --- |
|  | 2012թ. ծրագրային/փաստացի | 2013թ. ծրագրային/փաստացի |
| Ընթացիկ ծախսեր | 700մլն/623 | 701/680մլն |
| Կապիտալ ծախսեր | 200մլն/180 | 180մլն/178 |

Վերլուծության ժամանակ մենք համեմատում ենք հաշվետու տարվա` 2013թվականի ծրագրային ցուցանիշները նախորդ տարվա`2012թ. ծրագրայինի հետ: Մեր օրինակում նկատում ենք, որ տարբեր տարիների ծրագրային ցուցանիշները էապես չեն տարբերվում ընթացիկ տարվա ծախսերի մասով, սակայն էական նվազում է նկատվում կապիտալ ծախսերի մասով: Նշված 200մլն - 180մլն = 20 մլն շեղումը պարտադիր ենթակա է ոչ միայն վերլուծության, այլև այն պատճառահետևանքային կապերի բացահայտմանը, որով պայմանավորված է նվազումը: Իհարկե, մեր օրինակում կարելի է ուշադրություն դարձնել, և այդ նվազումը կապել նախորդ տարվա ծրագրային ցուցանիշի թերիրացման հետ նույնպես: Համեմատում ենք նաև հաշվետու տարվա ծրագրային ցուցանիշը նախորդ տարվա փաստացիի հետ` շեղումը ընթացիկ ծախսերի գծով կազմում է 78, իսկ հաշվետու տարվա փաստացին համեմատելով ծրագրայինի հետ, պարզվում է, որ շեղումը ընթացիկ ծախսերի գծով կազմում է 21,

Ստացվում է, որ ընթացիկ ծախսերի գծով նախորդ տարվա տարվա 77 մլն փոխարեն հաշվետու տարում այն դարձել է 21մլն, իսկ փաստացին փաստացիի հետ համեմատելիս շեղումը կազմում է 57:

Բացահայտելով այս շեղումների պատճառահետևանքային կապերը, հաջորդ բյուջետային տարիների ընթացքում կարելի է խուսափել նմանատիպ շեղումներից: Նշվածը վերաբերում է թե ծրագրային, թե փաստացի ցուցանիշներին:

Դիագնոստիկա առարկայից ելնելով համապատասխան սուբյեկտները պետք է գտնեն շեղումների պատճառները, որոշակի գնահատական տան և դրա միջոցով գտնեն ելքեր առաջիկա տարիներին դրանք հնարավորինս բացառելու համար:

Շեղումները հնարավորինս բացառելու, նվազագույնի հասցնելու նպատակն այն է, որ պետական բյուջեի սուղ միջոցները, բյուջետային տարվա ընթացքում չսառեցվեն, այլ օգտագործվեն ավելի նպատակային և լինեն անընդհատ շրջանառության մեջ: Այս հարցում շահագրգռված են և առանձին բյուջետային հիմնարկները, որպես պետական բյուջեի ամբողջական օրգանիզմի առանձին օղակներ, և կառավարությունը, որպես ամբողջական օրգանիզմ: Այդ է պատճառը, որ բյուջետային գործընթացի կազմման և քննարկման փուլում բյուջետային հիմնարկների կողմից ներկայացված առաջիկա բյուջետային տարվա հայտերի մեջ միշտ լիազոր մարմնի կողմից կատարվում են նվազեցումներ:

Հայաստանի Հանրապետությունում բյուջետային միջոցների լիարժեք և ճիշտ օգտագործման նպատակին էր ուղղված Գանձապետական համակարգի ստեղծումը: Այն որոշակի չափով նպաստել է այդ գործին, որովհետև հաշվետու տարվա ցանկացած օրվա դրությամբ կարելի է ճշտել պետական բյուջեի մուտքերի և ելքերի առկայությունը, ինչպես նաև մուտքերի ու ելքերի ծրագրային ցուցանիշների կատարման վերաբերյալ տալ որոշակի գնահատական ցանկացած պահի դրությամբ: Այս գնահատականն էլ անհրաժեշտ է որպեսզի կարողանան ճիշտ ժամանակին փոփոխություններ կատարել բյուջեում: Հայաստանի Հանրապետությունում դիագնոստիկա կամ գնահատում բյուջեների մասով իրականացվում է հսկման և վերահսկման գործառույթներ կատարող մարմինները`

1. Ներքին աուդիտի բաժինները բյուջետային հիմնարկություններում
2. Տեղական գանձապետական բաժինները
3. Ֆինանսների նախարարությունը (ներառյալ կենտրոնական գանձապետարանը)
4. Կենտրոնական բանկը (որտեղ գտնվում է գանձապետական միասնական հաշիվը)
5. Վերահսկիչ պալատը (Երվանդ Զախարյան):
6. Ներքին աուդիտի բաժինները գերատեսչությունում հիմնականում իրականացնում է նախորդ բյուջետային տարվա ընթացքում կատարված աշխատանքների ուսումնասիրություն, թերությունների հայտնաբերում: Աուդիտի ընթացքում հայտնաբերված թերությունները թույլատրվում է շտկել, ճշտել, եթե անհրաժեշտությունը կա ճշտված հաշվետվություն ներկայացնել համապատասխան մարմիններին: Սա ինքնին վերլուծության և գնահատման մի փուլ է, որը իրականացվում է ոչ միայն նախորդ տարվա արդյունքների վերաբերյալ, այլ նաև հաշվետու տարվա ընթացքում ամենօրյա աշխատանքում: Սա վկայում է այն մասին, որ ներքին աուդիտի բաժինները պարտավոր են օժանդակել տվյալ գերատեսչության աշխատանքներին, նպաստել աշխատանքների գրագետ կատարմանը` հետագայում հնարավոր սխալներից խուսափելու, կամ նվազագույնի հասցնելու համար:
7. Տեղական գանձապետական բաժինների աշխատանքի առաջին քայլը վերահսկման ուղղությամբ բյուջետային հիմնարկների կողմից ծախսերի նախահաշիվների ներկայացումն է ՏԳԲ-ին հաստատման համար: Հաջորդ քայլերը արդեն բյուջետային հիմնարկների կողմից իրականացվող ծախսերի համար ներկայացվող վճարման հայտերն են ու հանձնարարագրերը: ՏԳԲ-ն ցանկացած վճարում իրականացնելու համար նախապես ստուգում է բյուջետային հիմնարկների ֆինանսական միջոցների առկայությունը համապատասխան բյուջետային ծախսերի տնտեսագիտական դասակարգման հողվածով, հետո միայն իրականացնում դրանք:
8. Ֆինանսների նախարարությունը իրականացնում է հսկողություն ոչ միայն բյուջետային հիմնարկների ֆինանսական միջոցների ծախսման նկատմամբ, այլև ՏԳԲ-ի կողմից նրանց համար իրականացված վճարումների նկատմամբ: Այդ վերահսկումը ֆինանսների նախարարությունը իրականացնում է իր կազմի մեջ մտնող կենտրոնական գանձապետարանի միջոցով: Բացի այդ, ֆինանսների նախարարությունը բյուջետային հիմնարկներում իրականացնում է ստուգումներ երեք տարին մեկ անգամ պարբերականությամբ, ու իրականացնում է ֆինանսական տնտեսական ստուգումներ, որի արդյունքում բացահայտված սխալների և թերությունների վերաբերյալ ֆինանսների նախարարը գրավոր տեղեկացնում է բյուջետային հիմնարկների ղեկավարներին` կցելով ստուգման ակտը: Ղեկավարի պահանջով համապատասխան բաժինը բացատրագիր է ներկայացնում արձանագրված թերությունների վերաբերյալ: Ղեկավարն է որոշում, թե ինչպիսի միջոցառումներ կիրառել խախտումների համար մեղավոր անձանց նկատմամբ: Եթե կիրառվում են վարչական միջոցներ, արձանագրվում է հրամանով, որի պատճենը ուղարկվում է ֆինանսների նախարարություն: Ստուգման արդյունքում գնահատական է տրվում ընդհանուր ֆինանսա-տնտեսական գործունեությանը, իսկ բացահայտված խախտումներին որակումներ է տրվում (մեխանիկական, միտումնավոր, կոպիտ խախտում, թերություններ): Այս գնահատականը տալու ժամանակ հաշվի է առնվում բացահայտված սխալի պատճառահետևանքային կապը, այսինքն, եթե օրինակ. սխալի հետևանքով բյուջե վճարվող հարկը պակաս է հաշվարկվել, ապա կարևոր է նաև պակաս հաշվարկված հարկի գումարի չափը և ուշացման ժամկետի տևողությունը: Նշված ակտի հիման վրա նման դեպքերում նաև հանձնարարական է տրվում կարճ ժամկետում պետական բյուջե պակաս վճարված գումարի վերականգնման վերաբերյալ:
9. Կենտրոնական Բանկը Հայաստանի Հանրապետության կառավարության ֆինանսական գործակալն է: Կենտրոնական Բանկի միջոցով իրականացվում է բյուջետային հիմնարկների բոլոր տիպի վճարումները, քանի որ գանձապետական միասնական հաշիվը գտնվում է Կենտրոնական Բանկում: Կենտրոնական Բանկի միջոցով են իրականացվում նաև բյուջետային հիմնարկների կողմից արտաբյուջետային միջոցների շրջանառումը: Արտարժույթով ստացվող միջոցները դրամայնացվում են Կենտրոնական Բանկի կողմից, դրանց ստացման օրվա հաշվարկային կուրսով և արդեն որպես դրամ փոխանցվում բյուջետային հիմնարկների գանձարան` արտաբյուջետային հաշիվներին:
10. Վերահսկիչ պալատը բյուջետային հիմնարկների կողմից իրականացվող ֆինանսա-տնտեսական գործունեության հիմնական ստուգող մարմինն է: Նրանց կողմից ստուգման արդյունքում վեր են հանվում ոչ միայն հաշվապահական հաշվառման խախտումները, այլ նաև գնումների գործընթացին համապատասխան իրականացված գնումների տեսակների ճիշտ կիրառումը և պետական բյուջետային միջոցների ոչ խնայողաբար ծախսման արդյունքում չարաշահումները և գերածախսերը: Բացահայտվում են այնպիսի խախտումներ, որոնց արդյունքում մեծ չափի գումարի անտնտեսվար ծախսում է կատարվել:

Վերահսկիչ պալատի հսկողական լիազորությունները տարածվում են

տեղական ինքնակառավարման մարմինների, բաժնետիրական ընկերությունների, կազմակերպությունների, առևտրային բանկերի, ապահովագրական ընկերությունների և այլ ֆինանսակավարկային հիմնարկների, նրանց միությունների և այլ կառույցների վրա անկախսեփականության տեսակներից և ձևերից, եթե նրանք ստանում, փոխանցում, օգտագործում են պետական բյուջեի միջոցներ կամ օգտագործում են պետական սեփականությունը կամ ղեկավարում են այն, ինչպես նաև ունեն համապատասխան օրենքներով կամ պետական իշխանության մարմինների կողմից հարկային, մաքսային և այլ արտոնություններ ու առավելություններ:

Այսպիսով, ՀՀ վերահսկիչ պալատի հսկողությունը չի տարածվում բոլոր տնտեսավարող սուբյեկտների վրա: Իրավաբանական անձանց մեծ մասը ոչ մի հարաբերություն չունի պետական բյուջեի կամ հանրապետական արտաբյուջետային հիմնադրամների հետ և հետևաբար դուրս է մնում վերահսկիչ պալատի հսկողության շրջանակներից: Նույնը չի կարելի ասել բյուջետային հիմնարկների մասին, որոնք ֆինասանվորվում են պետական բյուջեից և որոնց վրա էլ ամբողջ ծավալով տարածվում է այդ հսկողությունն ու ընդգրկում է նրանց գործունեության որոշ կողմերը: Բյուջետային կազմակերպությունները պարտավոր են ներկայացնել վերահսկիչ պալատին այն տեղեկատվությունը, որն անհրաժեշտ է ապահովել նրա գործառույթները: Վերահսկողական և վերստուգիչ աշխատանքներ կատարելիս վերահսկիչ պալատը ստանում է ստուգվող կազմակերպություններից ամբողջ անհրաժեշտ փաստաթղթերը և տեղեկատվությունը այն հարցի մասին, որը մտնում է նրանց իրավասությունների մեջ: Վերահսկիչ պալատի պահանջներից ելնելով բյուջետային կազմակերպությունների պաշտոնատար անձանց կողմից, անհրաժեշտ փաստաթղթերի ժամանակին, ինչպես նաև կեղծ տեղեկատվության տրամադրումը առաջացնում են օրենսդրությամμ նախատեսված պատասխանատվություն: Վերահսկիչ պալատի տեսուչներն ունեն մի շարք իրավասություններ և իրենց ծառայողական խնդիրների լուծման ժամանակ իրավունք ունեն`

• անարգել հաճախել բյուջետային կազմակերպություններ, այդ թվում զինվորական զորամասեր և ստորաբաժանումներ,

• մտնել ցանկացած արտադրական, պահեստային, առևտրական և գրասենյակային շինություններ, եթե ՀՀ օրենքով այլ բան նախատեված չէ,

• դրամարկղային և ծառայողական շինությունների, դռների, ինչպես նաև պահեստների և արխիվների, զմռսում (կնքում), իսկ եթե հայտնաբերվում են չարաշահումներ և հափշտակումներ, ապա անհրաժեշտ է առգրավել համապատասխան փաստաթղթերը, թողնելով գործերի մեջ առգրավման ակտը, պատճեն կամ փաստաթղթերի ցանկը:

Ազդեցության միջոցներին վերաբերում են`

• ստուգման միջոցառումների արդյունքում վերահսկիչ պալատը ուղարկում է պետական իշխանության մարմիններին, ստուգվող բյուջետային հիմնարկների ղեկավարներին, հանձնարարելով կազմակերպել և ձեռնարկել միջոցներ հայտնաμերված խախտումները վերացնելու, իսկ պետությանը հասցված վնասը վերականգնելու և պաշտոնատար անձանց, օրենքի խախտման մեղավորներին պատասխանատվության ենթարկելու համար: Այդ փաստաթուղթը պետք է քննարկվի նշված ժամկետում, իսկ եթե ժամկետը նշված չէ, ապա այն ստանալու օրվանից 20 օրվա ընթացքում: Պետական գումարների կամ նյութական միջոցների հափշտակում, ինչպես նաև այլ չարաշահումներ հայտնաբերելու դեպքում վերահսկիչ պալատը ստուգման նյութերն անհապաղ ուղարկում է իրավապահ մարմիններին:

***Թեմա 2.***

**Բյուջետային հիմնարկների եկամուտների և ծախսերի**

**պլանավորումն ու բյուջետավորումը**

Հարց 1. Ֆինանսական պլանավորման էությունը, բովանդակությունը, բովանդակությունը, սկզբունքը:

Բյուջետային հիմնարկները մասնակցում են բյուջետային գործընթացի բոլոր փուլերին: Բյուջետային գործընթաց ասելով հասկանում ենք բյուջեները կազմելու, քննարկելու, հաստատելու, կատարելու և կատարման մասին հաշվետվությունը Ազգային Ժողովում հաստատել;ու ուղղությամբ պետական և տեղական ինքնակառավարման մարմինների կողմից իրականացվող կանոնակարգված գործունեությունը:

Բյուջետային գործընթացը սկսվում է ՀՀ Վարչապետի “Առաջիկա բյուջետային տարվա բյուջետային գործընթացը սկսելու մասին” որոշման ընդունման և ավարտվում է բյուջեի կատարման մասին հաշվետվությունը Ազգային Ժողովում հաստատելու օրը:

Կազմման փուլը սկսվում է ֆինանսների նախարարության կողմից: Այս փուլը սկսվում է այն պահից, երբ վերը նշված վարչապետի որոշման հանձնարարականի համաձայն բոլոր բյուջետային հիմնարկներին սահմանված կարգով մեթոդական ցուցումներ են ուղարկվում, այդ ցուցումներին կցվում են նաև բյուջետային հայտերի կազմման օրինակելի ձևերը:

Բյուջետային հիմնարկները բյուջետային հայտերի կազմման մեթոդական ցուցումներին համապատասխան կազմում են իրենց բյուջետային հայտերը և սահմանված ժամկետում ներկայացնում ֆինանսների նախարարություն: Ֆինանսների նախարարությունում համապատասխան բյուջետային պլանավորման բաժինները իրենց հերթին ուսումնասիրում են բյուջետային հիմնարկների կողմից ներկայացված բյուջետային հայտերը, ստուգում նրանց համապատասխանությունը, նորմաներին և նորմատիվային հաշվարկման այլ չափորոշիչներին և ինչքան որ հնարավոր է` կրճատում բյուջեն և ներկայացվում բյուջետային հիմնարկներին: Բյուջետային հիմնարկն իր հերթին կրկին անգամ վերանայում է բյուջետային հայտը, մերժված կամ կրճատված մասերի վերաբերյալ ավելի լուրջ ու ծանրակշիռ հիմնավորումներով նորից ներկայացնում է լիազոր մարմնին` կցելով բոլոր հաշվարկները:

Ֆինանսների նախարարության հետ քննարկումների արդյունքում փոխհամաձայնության գալու դեպքում, բոլոր բյուջետային հիմնարկների կողմից ստացված բյուջետային հայտերն ամփոփվում են, որի հիման վրա կազմվում է պետական բյուջեի նախագիծը և օգոստեսի 1-ի դրությամբ ներկայացվում է ՀՀ կառավարություն: ՀՀ կառավարությունը վարչապետի գլխավորությամբ ուսումնասիրում է նախագիծը, լրացուցիչ քննարկումներ է կազմակերպում, այնուհետև ներկայացվում է Ազգային ժողովի քննարկմանը մինչև հոկտեմբերի 1-ը: ԱԺ-ում համապատասխան հանձնաժողովները մանրակրկիտ ուսումնասիրում և քննարկում են ներկայացված նախագիծը, որտեղ հիմնական ուշադրությունը դարձվում է նախագծում ներառված ծրագրերի գերակայություններին: Բյուջեի նախագիծը հաստատվում է մինչև բյուջետային տարվա վերջ:

**Նախահաշվի կազմումը**

Պետական բյուջեի հաստատումից հետո 45-օրյա ժամկետում ՀՀ Կառավարությունը հաստատում է բյուջետային ծախսերի եռամսյակային համամասնությունները:

Բյուջետային ծախսերի եռամսյակային համամասնությունները, դա տարեկան բյուջեի բաշխումն է ըստ եռամսյակների: Բաշխումը կատարվում է ըստ գերակայության, սեզոնայնության և այլ գործոնների հիման վրա:

Օրինակ` աշխատանքի վարձատրությանն ուղղված միջոցների եռամսյակային բաշխումը կատարվում է հավասարաչափ, նույնը կենսաթոշակների, կրթաթոշակների, նպաստների և նմանատիպ վճարումների մասերով: Իսկ օրինակ էներգետիկ ծախսումները բաշխվում են 30%, 20%, 20%, 30% հարաբերակցությամբ: Եռամսյակային համամասնությունների հրապարակումից հետո եռօրյա ժամկետում բյուջետային հիմնարկները պարտավոր են կազմել Բյուջետային ծախսերի նախահաշիվները երկու օրինակից և ներկայացնել իրենց սպասարկող տեղական գանձապետական բաժին: Նախահաշիվները կազմում են կազմում են աճողական կարգով և 1000 դրամներով:

Բյուջետային հիմնարկի աշխատանքը գնահատելու համար պահանջվում է ուսումնասիրել նախահաշվի կազմն ու կառուցվածքը (կապիտալ, ընթացիկ ծախսերը, որքան են աշխատանքի վարձատրությանն ուղղված միջոցների տեսակարար կշիռը, մյուսը` ընթացիկ ծախսերի առկայությունը), ինչպես նաև բյուջետային ծախսերի նախահաշվի կատարման վերաբերյալ փաստացի տվյալների ուսումնասիրությունը` ըստ հաշվետվությունների, հատկապես ծախսերի նախահաշվի կատարման հաշվեկշռի ուսումնասիրությունը: Նախահաշվի կազմման ժամանակ բյուջետային հիմնարկների միջոցառումների ֆինանսական պլանավորումը հիմնված է ծախսերի և վճարումների պլանավորման նորմատիվային մեթոդի վրա: Նորմաները և նորմատիվները սահմանվում են օրենսդրական և ենթաօրենսդրական ակտերով: Նորմաները կարող են լինել պարտադիր, որոնք սահմանվում են կառավարության կողմից. Ֆակուլտատիվ` գերատեսչականների կողմից:

Բյուջետային ծախսերի նորմաները լինում են` հասարակ և խոշորացված: **Հասարակ** նորմաները սահմանվում են առանձին ծախսատեսակների համար, **խոշորացվածը**` ծախսերի համակցության համար: Հասարակ նորմաների հիմքում ընկած է պետության կողմից սահմանված հաշվարկային ցուցանիշները, իսկ խոշորացվածի հիմքում`մի քանի տարիների ծախսերի միջին վիճակագրական մեծությունը:

ՊԵՏԱԿԱՆ ԲՅՈՒՋԵԻ ՍՈՑԻԱԼ-ՏՆՏԵՍԱԿԱՆ ԲՈՎԱՆԴԱԿՈՒԹՅՈՒՆԸ

Ցանկացած երկրի բյուջեն կազմելիս ձգտում ենք, որ բյուջեն լինի հաշվեկշռված, քանի որ երկրի դիֆիցիտային բյուջեի առկայությունը փաստում է երկրի ոչ բարվոք վիճակի մասին: Եթե ծախսերը գերակշռում են եկամուտներին, բնականաբար երկրի սոցիալ-տնտեսական զարգացմանն ուղղվող միջոցառումները ավելի քիչ կլինեն: Մեր երկրի բյուջեն թեև դիֆիցիտային է, սակայն վերջին մի քանի տարիներին սոցիալական զարգացման ուղղությամբ որոշակի գործառնություններ են իրականացվել, ինչպես օրինակ. բարձրացել է աշխատանքի վարձատրության ու կենսաթոշակի նվազագույն չափը:

Միևնույն ժամանակ, դրական միտում կարելի է համարել այն, որ մեր երկրի ռազմավարությամբ վերջին եռամյա ծրագրով սահմանվել է առաջիկա տարիներին նվազեցնել արտաքին պարտքի վերցնելու միտումը, ինչպես նաև արագացնելու մարումը ծախսային ծրագրերի կրճատման հաշվին: Ծախսային ծրագրերի կրճատում ասելով հասկանում ենք խստորեն հետևել բյուջետային տարվա ընթացքում ծախսերում ընդգրկվող ծրագրերի առաջնայնությանը և գերակայունությանը և հնարավորին չափով հետաձգել այն ծրագրերի կատարումը, որոնք չեն բավարարում այս պայմաններին:

Սակայն նույնիսկ այս պայմաններում էլ պետությունը ուղիներ է գտնում օժանդակելու համար սոցիալ-տնտեսական միջոցառումների կատարմանը: Այդ նպատակին էր ուղղված քաղաքացիական ծառայողներին, մանկավարժներին հատկացվող սոցիալական փաթեթները: Այն ներդրվեց Հայաստանի Հանրապետության պետական մարմիններում, ինչպես նաև կրթության, մշակույթի, գիտության և սոցիալական պաշտպանության ոլորտների պետական կազմակերպություններում 2012թվականից: Բյուջետային հիմնարկներում քաղաքացիական ծառայող համարվող աշխատողների շրջանում կադրերի հոսունության կտրուկ աճը նվազեցնելու, պետականից դեպի մասնավոր շարժը դադարեցնելու և քաղծառայողների պաշտոնին անցնելու գրավչությունը բարձրացնելուն էր ուղղված սոցիալական փաթեթների ներդրումը:

**Սոցիալական փաթեթ** ասելով հասկանում ենք աշխատող անձանց և (կամ) նրանց անմիջական ընտանիքների անդամների առողջական, կրթական և այլ խնդիրների ապահովման կամ ընտրական միջոցառումների համախումբ` աշխատողների մոտիվացման և աշխատանքի արդյունավետության բարձրացման նպատակով.

**աշխատողները (սոցիալական փաթեթի շահառուներ)`** հաստիքացուցակով նախատեսված հաստիք զբաղեցնող անձինք են

**աշխատողի անմիջական ընտանիքի անդամ`** աշխատողի ամուսինը, մինչև 27 տարեկան զավակը (զավակները).

Սոցիալական փաթեթի հատկացման հիմնական նպատակը պետական մարմիններում և կրթության, մշակույթի, գիտության ու սոցիալական պաշտպանության ոլորտների պետական կազմակերպություններում`

1) աշխատողների սոցիալական կարիքների բավարարմանը,

2) աշխատողների մոտիվացմանը և աշխատանքի արդյունավետության բարձրացմանը,

3) պետական մարմիններում և կազմակերպություններում աշխատանքի գրավչության բարձրացմանը,

4) պետական մարմիններից դեպի մասնավոր հատված կադրերի հոսունության կրճատմանը նպաստելն է:

Սոցիալական փաթեթը հատկացվում է համաձայն հետևյալ սկզբունքների՝

1) սոցիալական փաթեթի գումարը տրամադրվում է Հայաստանի Հանրապետության տվյալ տարվա պետական բյուջեով հաստատված գումարի սահմաններում` սույն որոշմամբ սահմանված չափով.

2) սոցիալական փաթեթի համար հատկացվող գումարն անկանխիկ գումար է, որը փոխանցվում է աշխատողի անվամբ` հատուկ այդ նպատակով բանկում բացված հաշվին` սոցիալական փաթեթի հաշվին: Այդ հաշվի դրամական միջոցները կանխիկացման ենթակա չեն, սակայն թույլատրվում է կատարել կանխիկ մուտքագրումներ կամ այլ միջոցներից փոխանցումներ: Սոցփաթեթի հաշվից գումարը փոխանցվում է սահմանված և հաստատված չափորոշիչներին համապատասխանող և (կամ) համապատասխան ցանկում ընդգրկված կազմակերպությունների բանկային հաշիվներին.

Սկսած 2013թ.ից սոցիալական փաթեթի գումարն ունի կուտակային բնույթ, այսինքն` պահպանվում և կուտակվում է բանկում բացված սոցփաթեթի հաշվին այն գումարը, որը չի օգտագործվել հաշվետու բյուջետային տարում.

Այս ծախսերի կատարման համար բյուջետային հիմնարկը պետք է ունենա ծրագրերի կատարման առանձին նախահաշիվ և իրականացնի առանձին հաշվառում այդ ծախսերի կատարման ուղղությամբ:

Բյուջետային հիմնարկների աշխատողների թիվը բյուջետային տարվա սկզբին` հունվարի 1-ի դրությամբ ճշտվում է լիազոր մարմնի կողմից և հատկացումներն իրականացվում են, սակայն հասանելիք գումարն ամբողջությամբ չի տրամադրվում: Յուրաքանչյուր վարձու աշխատողի հաշվով հասանելիք 132հազ.դրամի փոխարեն հատկացվում է (132հազ.դրամ-52հազ.դրամ). քանի որ պարտադիր առողջապահությանն ուղղվող 52հազ/դրամն անմիջապես լիազոր մարմնի կողմից ուղարկվում է համապատասխան ապահովագրական ընկերությանը:

Իրականում նախահաշիվը կազմում է 132.000 անգամ Աշխատողների թիվ, սակայն պարտադիր բժշկական ապահովագրությանն ուղղված 52.000դրամի չափով բյուջետային հիմնարկը կնքում է պայմանագիր: Մնացած 80.000-ից հատկացումները կատարվում են տարբեր մի քանի ուղղություններով:

ԲՅՈՒՋԵՏԱՅԻՆ ՀԻՄՆԱՐԿՆԵՐՈՒՄ ՎՃԱՐՈՎԻ ԾԱՌԱՅՈՒԹՅՈՒՆՆԵՐԻ ՄԱՏՈՒՑՄԱՆ ԲՅՈՒՋԵՏԱՎՈՐՈՒՄԸ և ԳՆԱՀԱՏՈՒՄԸ

Բյուջետային կազմակերպությունների ինքնուրույն աշխատած եկամուտները, մինչև 1990-ական թվականների վերջերը հաշվառվում էին բանկերում այդ կազմակերպությունների սեփական հաշիվներում: Սակայն 1996թ. “Գանձապետական համակարգի մասին” ՀՀ օրենքի ներդրմամբ սկսվեց այդ միջոցների փոխանցումը գանձապետական հաշիվներին:

Ինչպես նշվեց վերևում, բյուջետային հիմնարկներն ունեն սահմանափակ ինքնուրունություն, քան այլ տնտեսավարող սուբյեկտներ: Բյուջետային միջոցների տեղաբաշխումը բանկային դեպոզիտներում, դրա հաշվին լրացուցիչ եկամուների ստացումը և ստացված եկամուտների փոխանցումը հավատարմագրային կառավարման չի թույլատրում, բացառությամբ օրենսդրությամբ նախատեսված դեպքերի:

Բյուջետային հիմնարկները ֆինանսատնտեսական գործունեությունը հիմնականում իրականացվում է գերազանցապես պետական բյուջեի միջոցների հաշվին: Սակայն ՀՀ-ում գոյություն ունեն այնպիսի բյուջետային հիմնարկներ, որոնք իրականացնում են վճարովի ծառայություններ:

Վերլուծելով ՀՀ օրենդրությամբ նախատեված ԱԱՀ-ից ազատված գործարքների ցանկը, կարելի է գալ այն հետևության, որ զեղչային հարկման կարգավիճակը ընդգրկում է զգալի քանակությամμ վճարովի ծառայություններ, որոնք մատուցում են բյուջետային հիմնարկները, մասնավորապես` կրթության, գիտության, առողջապահության, սանիտարա-առողջարանային և սոցիալական ոլորտում, մշակույթի, կինոարտադրության, արխիվային, պետության կողմից մշակույթի ու արվեստի գծով պահպանվող արժեքների վերանորոգման և պահպանման գործում: Հարկային օրենդրությունը սահմանել է պետական և համայնքային ունեցվածքի վարձակալության համար ԱԱՀ-ի հաշվարկման հատուկ կարգ: Այդ ծառայությունների մատուցման դեպքում ԱԱՀ-ի վճարողներ են հանդիսանում վարձակալները` հարկային գործակալները և, որպես կանոն, հարկման օբյեկտ է հանդիսանում վարձավճարի գումարը, այդ թվում` ԱԱՀ: Հարկումը իրականացվում է հարկային դրույքաչափով հաշվարկի միջոցով:

Հարկի գումարը, որը ենթակա է վճարման բյուջե, որոշվում ու վճարվում է ամբողջ ծավալով հարկային գործակալների միջոցների հաշվին և հարկային ժամանակաշրջանի արդյունքներով ենթակա է վճարման վարձակալության պայմանագրի համաձայն:

Բյուջետային կազմակերպությունների փոխհարաբերությունները հանրապետական մակարդակով ձևավորված արտաբյուջետային միջոցների հետ, արտահայտվում է որոշակի առանձահատկություններով:

Վճարովի ծառայություններից ստացված դրամական միջոցները մուտքագրվում են բյուջետային համակարգերի, արտաբյուջետային հաշիվների կամ ձևավորում են հատուկ ֆոնդեր:

Վճարովի ծառայություններ են մատուցում, օրինակ` պետական հարկային ծառայությունները, որը բոլոր տնտեսվարող սուբյեկտների հարկային հաշվետվությունների ներկայացման համար անհրաժեշտ օրինակելի ձևերը և մեթոդական ցուցումները տրամադրում է որոշակի վճարման դիմաց: Բացի այդ, հրապարակում է պաշտոնական տեղեկագրեր ՀՀ-ում գործող օրենսդրական փոփոխությունների վերաբերյալ: Հրապարակումները ամսագրերի տեսքով վաճառվում են հենց հարկային տեսչությունում: Բացի այդ, բոլոր ստուգումների ժամանակ, որոնք իրականացվում են հարկային մարմինների կողմից արձանագրված թերությունների ու խախտումների համար վճարված տույժերն ու տուգանքները որոշակի տոկոսով վերադառնում են հարկային մարմին:

Հաջորդ բյուջետային հիմնարկը, որն իրականացնում է վճարովի ծառայություններ, դա առողջապահական ծառայությունն է: Պետական պատվերների շրջանակում որոշակի խմբերին մատուցվող անվճար ծառայություններին զուգահեռ ներկայումս մեծ տեսասկարար կշիռ են կազմում այն ծառայությունների տեսակարար կշիռը, որոնք մատուցվում են վճարովի հիմունքներով: Ինչ վերաբերում է առողջապահական հիմնարկների վճարովի հիմունքներով ստացված գումարները ուղղվում են կապիտալ ներդրումներին, այդ թվում կապիտալ նորոգման աշխատանքներին: Սոցիալական ապահովության գծով վճարովի ծառայությունները մատուցվում են հիմնականում ՀՀ-ում գործող մանկատների, ծերանոցների, գիշերօթիկների, նրանց հաճախորդների ձեռքով պատրաստված իրերի վաճառքը: Այդ աշխատանքները վաճառվում են շուկայական գներով և արդյունքում ձևավորված գումարները նորից մուտքագրվում են հատուկ ֆոնդերին:

Հատուկ ֆոնդերի գումարները բաշխվում են վերադասի համաձայնությամբ ընթացիկ և կապիտալ ծախսերի ուղղություններով:

Կրթական ոլորտում, եթե առկա են արհեստանոցներ, լաբորատորիաներ, փոքր արտադրամասեր, որտեղ ստեղծված արդյունքները ապրանքային տեսք են ունենում և վաճառվում են, ապա ստացված գումարները նորից փոխանցվում են հատուկ ֆոնդերին:

Նմանատիպ արհեստանոցներ ունեն նաև գյուղ.նախարարությունը, արդյունաբերական ոլորտի որոշ կազմակերպություններ: Այս բոլոր վճարովի ծառայություններից ստացված գումարների համար բյուջետային հայտերի հետ միաժամանակ ներկայացնում է նաև վճարովի ծառայությունների գծով ակնկալվող 1-ին կանխատեսվող եկամուտների քանակը և գումարը:

Արտաբյուջետային միջոցների ծախսման համար պարտադիր կարգով կազմվում է ծախսերի նախահաշիվ, որտեղ նախանշված ուղղություններով առնվում են կապիտալ և ընթացիկ ծախսերը: Արտաբյուջետային միջոցների նախահաշիվներից, քանի որ արտաբյուջետայինի դեպքում նախահաշվի աղյուսակային/թվային մասով նշվում է արտաբյուջետային միջոցների աղբյուրները:

ՀՀ Կրթության, առողջապահության, պաշտպանության, ազգային անվտանգության ոլորտներում ընդհանուր ծառայությունների մեջ մեծ տեսակարար կշիռ ունեն վճարովի ծառայությունները: Այնպիսի ծառայությունները, որոնք նախկինում բոլորի համար հավասարապես հասանելի էին, ներկայումս կամ չկան, կամ քանակապես նվազել են: Ներկայումս այն ծառայությունները, որոնք տրամադրվում են անվճար, կամ ինչպես ընդունված է ասել պետական պատվերով, հատկացվում են որոշակի չափորոշիչների առկայության պայմաններում: Վճարովի ծառայությունների պահանջարկի և գնի սահմանումը կատարվում է հաշվի առնելով նույն ծառայության պետպատվերի շրջանակներում հատկացումների չափը, ինչպես նաև հաշվի առնելով տվյալ ծառայության արդիականությունը, անհրաժեշտությունը, ինչպես նաև այդ ծառայության նկատմամբ պահանջարկը:

**ԲՅՈՒՋԵՏԱՅԻՆ ԿԱՌԱՎԱՐՄԱՆ ՏՆՏԵՍԱԿԱՆ ԴԻԱԳՆՈՍՏԻԿԱ**

**ՀՍԿՈՂՈՒԹՅՈՒՆԸ ԿԱՌԱՎԱՐՉԱԿԱՆ ԴԻԱԳՆՈՍՏԻԿԱԿԱՆ ՀԱՄԱԿԱՐԳՈՒՄ**

Երբ դարասկզբին ուժի մեջ մտավ Հայաստանի Հանրապետության “Պետական կառավարչական հիմնարկների մասին” օրենքը, ՀՀ-ում տեղի ունեցան որոշակի կառուցվածքային փոփոխություններ: Նախարարությունները և նմանատիպ գերատեսչությունները վերակառուցվեցին և նրանց կազմում կարևոր տեղ գտավ ՊԿՀ-ի “նախարարության աշխատակազմ”: Իսկ ՊԿՀ-ի մեթոդաբանական, ռազմավարական մշակումը իրականացվում է խորհրդի կողմից: Խորհուրդը ստեղծված է նախարարի անմիջական ենթակայության ներքո: Խորհրդի կողմից են մշակվում համապատասխան նախարարության կամ գերատեսչության գործառնությունների իրականացմանն ուղղված կարևոր մեթոդական ապահովումը և դրանց հասնելու ուղիները: Նույն այդ ժամանակահատվածում ստեղծվեցին նաև ծառայություններ, մշտական գործող հանձնաժողովներ, որոնք իրենց հերթին մասնակցում են պետական կառավարման համակարգում իրականացվող գործառույթներին: Ծառայություններից են` ազգային անվտանգության, ազգային վիճակագրական, քաղաքացիական ծառայությունըև այլն, իսկ մշտական գործող հանձնաժողովներից են ռադիոյի և հեռուստատեսության պետական հանձնաժողովները, հանրային ծառայությունները կարգավորող հանձնաժողովը և այլն: Ներդրված պետական կառավարչական հիմնարկների կառուցվածքը հնարավորություն է տալիս մշակել ճիշտ մեթոդաբանական զարգացման ուղղություններ` պետության առջև ծառացած խնդիրների լուծման նպատակով, նպաստել և նպատակաուղղել բոլոր ՊԿՀ-ի աշխատանքը միայն պետական շահերից բխող աշխատանքների իրականացմանը: Այստեղ պետք է հիշել նաև այն մասին, որ 2003թ. ՀՀ-ում ներդրվել է քաղաքացիական ծառայողների աշխատանքը, որոնք որակական առումով ավելի ճշգրիտ են տիրապետում քաղաքական հիմնախնդիրների լուծման անհրաժեշտությանը, պատկերացնում են և ապահովում պետական քաղաքականության իրականացումը:

Քաղաքացիական ծառայողի աշխատանքը ըստ ներկայումս գործող օրենսդրության գնահատվում է յուրաքանչյուր կիսամյակ, նրա անմիջական ղեկավարի գրավոր եզրակացության հիման վրա: Քաղծառայողը կիսամյակային աշխատանքի վերաբերյալ անմիջական ղեկավարին է ներկայացնում հաշվետվություն մինչև հաշվետու կիսամյակին հաջորդող ամսի 15-ը: Ընդ որում, երկու կիսամյակային անբավարար աշխատանքի գնահատական ստանալու դեպքը հիմք է հանդիսանում, որ քաղաքացիական ծառայողը ազատվի աշխատանքից: Կիսամյակային աշխատանքը Գնահատելու ժամանակ հաշվի է առնվում քաղծառայողի կատարած աշխատանքի որակը, ժամկետի պահպանումը, ինչպես նաև զբաղեցրած պաշտոնին համապատասխան կառավարչական հմտություններին տիրապետելը:

Նման պարագայում սուբյեկտիվիզմից խուսափելու համար սահմանված է, որ ղեկավարի աշխատանքի գնահատումը մեծապես կախված է ոչ միայն իր ստորաբաժանման կատարած աշխատանքի քանակից ու որակից, այլ նաև հենց իր` ստորաբաժանման ղեկավարի կառավարչական հմտություններից:

Այստեղ գործում է անմիջական ղեկավարի հսկման մեխանիզմը, ամենօրյա աշխատանքներում, որը կառավարչական դիագնոստիկայի համակարգում ավելի ու ավելի մեծ տեղ է ձեռք բերում: Ներկայումս ՀՀ ՊԿՀ-ում ներդրվել է “Մալբռի” համակարգը, որը հսկողության ապահովման գործում մի քանի քայլ առաջ է ընթացել, որևէ աշխատանքային հանձնարարություն ստանալու համար ղեկավարը չի հրավիրում աշխատակցին, այլ համակարգչով ուղարկում է հանձնարարությունը, որտեղ բնականաբար երևում է ստացման և կատարման ժամկետը: Այս համակարգով ոչ միայն ապահովվում է ժամկետների խախտման բացառումը, այլ նաև անհրաժեշտ և սահմանված ժամկետում աշխատանքի որակը, ամսական կտրվածքով գնահատվում է յուրաքանչյուր աշխատողի կատարած աշխատանքի որակը և ժամկետի ապահովումը:

**ԲՅՈՒՋԵՏԱՅԻՆ ՕՐԵՆՍԴՈՒԹՅԱՆ ՊԱՀՊԱՆՄԱՆ ՆԿԱՏՄԱՄԲ ՊԵՏԱԿԱՆ ՀՍԿՈՂՈՒԹՅՈՒՆԸ**

Բյուջետային հիմնարկներում հսկողության մակարդակը մի քանի աստիճանում իրականացվում է ՀՀ ֆինանսների նախարարության, այդ թվում գանձապետական համակարգի կողմից և վերահսկիչ պալատի կողմից: Բյուջետային օրենսդրություն ասելով հասկանում ենք և բյուջետային համակարգի մասին օրենքը և նրանում սահմանված դրույթները, և յուրաքանչյուր տարվա պետական բյուջեի մասին օրենքները, ինչպես նաև բյուջետային համակարգը կարգավորող այլ օրենսդրական և իրավական ակտերը: Մի քանի կարևոր դրույթներից ամենակարևորներից է **Միասնական դրամարկղի սկզբունքը**, որը նշանակում է, որ բյուջետային համակարգի բոլոր մուտքերն ու ելքերը կատարվում են միասնական գանձապետական հաշվով: Այս սկզբունքին հետևում են անխտիր բոլոր բյուջետային հիմնարկները, ինչպես նաև մյուս բոլոր տնտեսավարող սուբյեկտներն այն չափով, որքանով որ առնչվում են պետական բյուջե մուտքագրվող հարկերին ու տուրքերին:

Մյուս կարևոր դրույթներից միասնականությունն է, այսինքն բոլոր բյուջետային հիմնարկների աշխատանքների կատարման ժամանակ, բյուջետային գործընթացի բոլոր փուլերում չեն տարբերվում միմյանցից, նրանց բոլորի մոտ կիրառվում են նույն փաստաթղթերը, նույն օրինակելի ձևերը և գործառույթների իրականացման նույն կարգը:

Հաջորդ կարևոր դրույթներից Արժանահավատությունն է, որը բացառում է հաշվետվական տվյալներում արտացոլված տեղեկատվական անհամապատասխանությունը իրականությանը:

Այնուհետև` Թափանցիկությունը, որը պահանջում է աշխատանքի կատարման արդյունքում ստացված հրապարակայնության և հասանելիության հասարակության բոլոր մակարդակներում:

ԲՅՈՒՋԵՏԱՅԻՆ ՀԻՄՆԱՐԿՆԵՐԻ ՏՆՏԵՍԱԿԱՆ ԳՈՐԾՈՒՆԵՈՒԹՅԱՆ ԵՎ ՆԱԽԱՀԱՇԻՎՆԵՐԻ ԿԱՏԱՐՄԱՆ ԱՐԴՅՈՒՆՔՆԵՐԻ ԴԻԱԳՆՈՍՏԻԿԱՆ

Քանի որ բյուջետային հիմնարկները արտադրանք չեն թողարկում, այլ մատուցում են ծառայություններ և իրականացնում են աշխատանքներ, որոնք բխում են պետական կառավարչական հիմնարկների համար սահմանված գործառույթներից, որոնք իրենց հերթին ամրագրված են բյուջետային հիմնարկների կանոնադրությամբ, ապա ըստ էության դրանք էապես տարբերվում են ոչ բյուջետային հիմնարկների գործունեության գործառույթներից:

Եթե կազմակերպությունների արտադրական հզորություններ ասելով անմիջապես կարելի է պատկերացնել տվյալ կազմակերպության արտադրության համար անհրաժեշտ հաստոցներով ապահովվածությունը, արտադրության արդյունավետության մի շարք գործոնային ցուցանիշներ կամ վերջնական արդյունքի ավելացմանը նպաստող ցուցանիշներ և այլն, ապա նույնը չէ բյուջետային հիմնարկների դեպքում:

Դիտարկել կամ վերլուծել բյուջետային հիմնարկի հզորությունը, կարելի է միայն նրանց կողմից իրականացվող աշխատանքների և ծառայությունների վերջնական արդյունքի դիտարկումով: Եթե օրինակ ուսումնասիրենք կրթության ոլորտը, ապա որպես վերջնական արդյունք կհանդիսանա ուսանողների թիվը, որոնցից կտարանջատվեն տվյալ հաշվետու տարում ընդունվածների և ավարտածների թիվը, ուսուցչական կազմը, դասախոսական կազմը, ուսումնական հաստատությունների, դպրոցների թիվը, դրանց վիճակը և այլն:

Արդյունքային ցուցանիշների դինամիկան ուսումնասիրելով կարելի է պարզ պատկերացում կազմել նշված ոլորտի զարգացումների վերաբերյալ: Եթե մեր կողմից նշված առաջին 4 ցուցանիշներում նկատվում է աճման միտում, ապա դա անմիջականորեն արտահայտվում է բնակչության թվի կայունացման կամ աճի, նաև կենսամակարդակի բարձրացմամբ և միգրացիայի նվազեցմամբ: Եթե բյուջետային հայտը կազմելիս բյուջետային հիմնարկը նախատեսում է որոշակի աշխատանքների իրականացում, ծառայությունների մատուցում, ծրագրերի կատարում և դրա համար անհրաժեշտ ֆինանսական միջոցների հայտ-պահանջ է ներկայացնում, ապա հաշվետվություն ներկայացնելիս պարտադիր կարգով նշվում է ոչ միայն ֆինանսական միջոցների ծախսման ուղղություները, շեղումները և չափերը, այլ նաև իրականացված ծրագրերի կատարման արդյունքում ստացված արդյունքային ցուցանիշները:

Արդյունքային ցուցանիշների դիագնոստիկան արտահայտում է և բացահայտում դրանց փոխադարձ կապը տնտեսական մյուս ոլորտների հետ և բնակչության կենսամակարդակն արտահայտող այլ ցուցանիշների հետ: Բյուջետային հիմնարկների համար արտադրական հզորությունների փոխարեն դիտարկվում է նրանց տեխնիկապես հագեցվածությունը: Այսինքն իրենց գործունեության իրականացման համար ոլորտին համապատասխան նոր տեխնոլոգիաների ու տեխնիկաների հագեցվածության մակարդակը: Օրինակ` դիտարկենք ֆինանսների նախարարությունը.

ՀՀ Ֆինանսների նախարարության տեխնիկական հագեցվածությունը բնութագրելու համար պետք է հաշվի առնել ոչ միայն համակարգչային տեխնիկայով և այլ տեխնիկական նոր մոդելներով ապահովվածությունը, այլ նաև նոր ժամանակակից ծրագրերով և փոխկապված, փոխշահավետ ներքին կապով:

ՀՀ-ում վերջին տարիներին ներդրվեց թղթակցությունների հաղորդակցության ներքին ցանցը, որի շնորհիվ աշխատողն իրեն անմիջական հանձնարարված գրությունը ստանում է համակարգչային ցանցով և նույն կարգով պատասխանում: Այս ցանցի ներդրման շնորհիվ կրճատվեց ժամանակը, կրճատվեց սխալները, կատարման ժամկետի խախտումները, ավելորդ թղթի ծախսը, անմիջական շփումը (բացասական առումով): ՀՀ-ում 2012թ. ներդրվել է նաև “TREASURY” Թրեժորի համակարգը, որը նշանակում է գանձապետարան, այսինքն բյուջետային հիմնարկների և գանձապետարանի միջև գործառույթների գերակշիռ մասն իրականացվում է էլեկտրոնային եղանակով: Այս ծրագրի շնորհիվ կրճատվեց ժամանակի ծախսը, թղթաբանությունը, բացառվեց միտումնավոր և կողմնակալ վերաբերմունքը, ապահովվեց անաչառությունը, որը նպաստեց բյուջետային հիմնարկների կողմից վճարումների իրականացման ավելի արագ, ապահով և անխափան աշխատանքը:

Աշխատանքին նպաստել է նաև հարկային համակարգի բարեփոխումները, որի համաձայն հարկային հաշվետվությունները, մասնավորապես բյուջետային հիմնարկների կողմից ներկայացման ենթակա եկամտային հարկի մասին հաշվետվությունները ամսական պարբերականությամբ, ներկայացվում են էլեկտրոնային տարբերակով:

Շատ կարևոր է բյուջետային հիմնարկների համար աշխատանքային ռեսուրսներով ապահովվածությունը: Բյուջետային հիմնարկների աշխատողների թիվը սահմանվում է ՀՀ Կառավարության 620 որոշումով: Սակայն աշխատողների կազմը ընտրելու հնարավորությունը բնականաբար բյուջետային հիմնարկներինն է:

Ցանկացած աշխատողի ընտրությունը կատարելիս ղեկավարը առաջնորդվում է այն սկզբունքով, թե այդ աշխատակիցը հետագայում որքանով կնպաստի հիմնարկի աշխատանքների իրականացմանը և որքանով հնարավորություն ունի զարգացնել և բացահայտել իր հմտություններն ու ունակությունները, տրամաբանելու կարողությունը:

Ներկայումս ՀՀ-ում ներդրված է քաղաքացիական ծառայությունների և հանրային ծառայությունների համակարգը, որը հնարավորություն է տալիս ավելի հեշտ ընտրություն կատարել:

Հաստիքացուցակով սահմանված բոլոր աշխատողներով ոչ միշտ են ապահովված լինում հիմնարկները, քանի որ երբեմն մրցույթները չեն կայանում կամ մրցույթի արդյունքում հաղթող չի ճանաչվում, իսկ թափուր հաստիքները համալրել կարելի է միայն մրցույթի արդյունքների հիման վրա:

Ստացվում է, որ սահմանված աշխատանքները կատարվում է ավելի քիչ աշխատողներով, նրանց լրացուցիչ ծանրաբեռնելու հաշվին, որը դժգոհություն է առաջացնում աշխատողների մոտ: Դրանցից խուսափելու համար պետք է կարողանալ այնպես շահագրգռել աշխատողներին, որ նրանք չձգտեն աշխատանքից ազատվել, թափուր տեղեր քիչ լինեն, մրցույթների իրականացման անհրաժեշտությունը նվազի:

Թեև քաղաքացիական ծառայության համակարգ ընդունվելու համար ՀՀ քաղաքացիները մասնակցում են երկաստիճան մրցույթի` գրավոր թեստավորում և բանավոր հարցազրույց, սակայն աշխատանքի ընդունվելուց հետո հաճախ ազատվում են աշխատանքից առանց հիմնավոր պատճառի, եթե իհարկե աշխատավարձիի չափը չհամարենք հիմնավոր պատճառ:

Աշխատողներին շահագրգռելու և խթանելու համար, որպեսզի նրանք չհեռանան պետական համակարգից, անհրաժեշտ էր լուրջ քայլեր ձեռնարկել: Այդ նպատակով 2012թ-ից ՀՀ-ում ներդրվեց սոցիալական փաթեթ հասկացողությունը, որն իրենից ներկայացնում է հետևյալը` յուրաքանչյուր բյուջետային տարվա ընթացքում քաղաքացիական ծառայողներին անհատույց և անվերադարձ տրամադրվում է 132.000 դրամի չափով սոցիալական հատկացում հետևյալ ուղղություններով.

1. Բժշկական ապահովագրությունը, այդ թվում պարտադիր բուժապահովագրություն
2. Ուսման վարձի փոխհատուցում
3. Հանգստի կազմակերպում միայն ՀՀ-ում
4. Հիփոթեքային վարկի մարում:

Պարտադիր բուժապահովագրությունը կազմում է 52.000 դրամ, որը աշխատողին չի հատկացվում և ոչ էլ բյուջետային հիմնարկներին, այլ ֆինանսների նախարարության կողմից, անմիջականորեն փոխանցվում է այն բուժապահովագրական ընկերությանը, որի հետ բյուջետային հիմնարկը պայմանգիր է կնքում: Ըստ էության, հիմնարկի կողմից վարձու աշխատողին տրամադրվող գումարի չափը կազմում է 80.000 դրամ: Այս գումարը աշխատողն իր հայեցողությամբ ուղղում է վերը թվարկված խնդիրներից որևէ մեկի լուծմանը: 2013թ. բյուջեով նախատեսված էր, որ հատկացումները, ի տարբերություն 2012թվականի, պետք է կատարվեն ըստ ամիսների` ոչ միանվագ: Ինչպես նշեցինք, բյուջետային հիմնարկները տեխնիկապես ապահովված են նաև բավարար մակարդակի կենցաղային իրերով ու սարքավորումներով, որը նրանց աշխատանքային պայմանները դարձնում են միջինից բարձր: Այս խնդրի լուծմանը նպաստում է նաև այն հանգամանքը, որ վերջին տարիներին ավելանում է նաև կապիտալ ծախսերի կատարման բավարար չափով ապահովվածությունը:

Վերջին 10 տարիների ընթացքում բյուջետային հիմնարկների հատկացումների մեջ ավելանում է հիմնական միջոցների հատկացումների մասնաբաժինը, բարձրացնում է դրանց որակը, այսինքն ձեռք են բերվում ավելի բարձրորակ ապրանքանյութական արժեքներ, ավելի բարձր տեխնիկատնտեսական ցուցանիշներով ապահովված պահեստամասեր և նյութեր: Քանի որ բյուջետային հիմնարկները իրավասու չեն իրենց հայեցողությամբ ձեռք բերել ապրանքանյութական արժեքները, ապա այդ խնդիրները ՀՀ-ում լուծվում են “Գնումների մասին” ՀՀ օրենքի դրույթներով սահմանված գործընթացին համապատասխան:

ԲՅՈՒՋԵՏԱՅԻՆ ՀԻՄՆԱՐԿՆԵՐԻ ՆԱԽԱՀԱՇԻՎՆԵՐԻ ԿԱՏԱՐՄԱՆ ԸՆԴՀԱՆՈՒՐ ԴԻԱԳՆՈՍՏԻԿԱ

Ինչպես գիտենք բյուջեի հաստատումից հետո 45-օրյա ժամկետում սահմանվում են պետական բյուջեի եռամսյակային համամասնությունները, որի հրապարակումից հետո եռօրյա ժամկետում բյուջետային հիմնարկները կազմում են իրենց ծախսերի նախահաշիվը: Համայնքներում ավագանու նիստի համապատասխան որոշմամբ համայնքի բյուջեն հաստատվելուց հետո մեկ շաբաթվա ընթացքում համայնքի ղեկավարը սահմանում է համայնքի բյուջեի եռամսյակային համամասնությունները:

Պետական կառավարման մարմինները, ինչպես նաև յուրաքանչյուր բյուջետային հիմնարկ, մշակում են ծախսերի նախահաշիվ, որում արտացոլվում են հատկացվող բյուջետային միջոցների ծավալները, նպատակային ուղղվածությունը և եռամսյակային բաշխումը: Ընդ որում, այդ հիմնարկների ծախսերի նախահաշիվներում, բյուջետային ֆինանսավորումը ընդգրկում է հավասար քանակությամբ նպատակային հոդվածներ: Բյուջետային հիմնարկների արտաբյուջետային միջոցների և սեփական եկամուտների համար կազմվում են այլ բնույթի նախահաշիվներ:

Բյուջետային հիմնարկը կազմում է անհատական նախահաշիվ, ամփոփ նախահաշիվ, արտաբյուջետային միջոցների նախահաշիվ, համախմբված նախահաշիվ: Առանձին կամ անհատական նախահաշիվը բյուջետային հիմնարկը կազմում է պետական բյուջեից ֆինանսավորվող ցանկացած ծրագրերի համար: Ամփոփ նախահաշիվը իր մեջ ներառում է բյուջետային հիմնարկների և նրան ենթակա հիմնարկների անհատական նախահաշիվները: Համախմբված նախահաշիվը կազմվում է այն դեպքում, երբ բյուջետային տարվա ընթացքում որևէ անավարտ ծրագիր միավորվում է նույն բյուջետային հիմնարկի գործող ծրագրի հետ:

Բյուջետային ծախսերի կատարման նախահաշիվն ունի հետևյալ տեսքը.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Բյուջետային ծախսերի տնտեսագիտական դասակարգման տարրերի | | Տարեսկզբին հաստատված Բյուջե | Փոփոխու-թյուններ բյուջեում | | Ճշտված բյուջե | I  եռամսյակ | I  կիսամյակ | 9  ամիս |
| անվանումը | կոդը |  |  |
| Ընդամենը Ծախսեր, այդ թվում |  |  |  |  |  |  |  |  |
| 1.ընթացիկ |  |  |  |  |  |  |  |  |
| 2.կապիտալ |  |  |  |  |  |  |  |  |
|  |  |  |  |  |  |  |  |  |

Բյուջետային ծախսերի կատարման նախահաշիվներ կազմվում են պետական բյուջեից ֆինանսավորվող յուրաքանչյուր ծրագրի համար առանձին, ցուցանիշները լրացվում են աճողական կարգով և 1000 դրամով:

Ինչ վերաբերում է արտաբյուջետային միջոցների տնօրինման ու ծախսման նախահաշվին, ապա նախահաշիվ կազմվում է Եկամտի աղբյուրներից յուրաքանչյուրի համար առանձին նախահաշիվ:

Պետք է նշել, որ նախկինում արտաբյուջետային միջոցների նախահաշիվներ կազմվում էին որոշակի խմբավորումներով, օրինակ, եթե նույն երկիրը կամ միջազգային կազմակերպությունը մի քանի ծրագրեր էր ֆինանսավորում, կազմվում էր մեկ նախահաշիվ, և հետագա բոլոր ծրագրերի գումարներն արտացոլվում էին նույն նախահաշվում` ավելացման կարգով: Սակայն այս դեպքում թուլանում էր մնացորդների նկատմամբ վերահսկողության իրականացումը, այսինքն մի ծրագրի չօգտագործված գումարները օգտագործվում էին մյուս ծրագրերի կատարման համար: Խախտվում էր ծրագրերի կատարման նպատակայնության ապահովումը:

Բյուջեների դիագնոստիկայի միջոցով բացահայտելով պատճառահետևանքային կապերն ու ստացված խախտումների արդյունքում հայտնաբերված սխալների ու թերությունների հետևանքները, 2007թվականից սահմանվեց, որ արտաբյուջետային միջոցների հատկացումների յուրաքանչյուր ծրագրի համար նույնպես պետք է կազմվի առանձին նախահաշիվ:

Արտաբյուջետային միջոցների նախահաշիվն ունի հետևյալ կառուցվածքը.

|  |  |  |  |  |  |  |  |
| --- | --- | --- | --- | --- | --- | --- | --- |
| Եկամուտների աղբյուրներ/ Բյուջետային ծախսերի տնտեսագիտական դասակարգման | | Տարեսկզբին հաստատված | Փոփոխու-թյուններ | Ճշտված | 1-ին եռամ-սյակ | 1-ին կիսամյակ | 9 ամիս |
| Եկամտի անվանումը | Կոդը |  |  |  |  |  |  |
| Iաղբյուրը |  |  | + |  |  |  |  |
| ա)տարեսկզբի մնացորդ |  |  |  |  |  |  |  |
| բ)միջազգային կազմակերպություն |  |  |  |  |  |  |  |
| գ)օտարերկրյա պետությունից |  |  |  |  |  |  |  |
| դ)վճարովի ծառայություն |  |  |  |  |  |  |  |
| II ծախսեր |  |  |  |  |  |  |  |

Ի տարբերություն բյուջետային միջոցների, արտաբյուջետային միջոցների նախահաշվի ծախսային մասից առաջ նշվում է արտաբյուջետային ֆոնդերի գոյացման աղբյուրները: Արտաբյուջետային եռամսյակային բաշխում կատարվում է հիմնարկի նախաձեռնությամբ: Տարվա վերջին չօգտագործված գումարը չի վերադարձվում պետական բյուջե, այլ ձևավորվում է հաջորդ բյուջետային տարվա տարեսկզբի մնացորդը:

***Բյուջետային հիմնարկների ֆինանսական դրության դիագնոստիկա***

**ԲՅՈՒՋԵՏԱՅԻՆ ՀԻՄՆԱՐԿԻ ՏՆՏԵՍԱԿԱՆ ՊՈՏԵՆՑԻԱԼԻ ԳՆԱՀԱՏՈՒՄ**

Պետական կառավարչական հիմնարկի, նրա կառավարման անձնակազմի գործունեության արդյունավետությունը որոշվում է ընդհանուր կրթական մակարդակով, կադրերի մասնագիտական պատրաստվածությամբ, համակարգչային տեխնիկայի օգտագործմամμ, ներառյալ նաև վարչաիրավական կարգավորումը:

ՀՀ պետական կառավարման բոլոր մարմինների պահպանման ծախսերը որոշակի նորմատիվային չափորոշիչներով սահմանվում են պետության կողմից: Հանրապետության նախագահը և Կառավարությունը իրականացնում են հանրապետական մարմինների իրավական կարգավորումը:

Պետական բյուջեի գործառույթային դասակարգման 1 բաժինը հանդիսանում է պետական կառավարման ծախսերը, որի կազմում բերվում են հոդվածներ, երկրի ղեկավարի և նրա աշխատակազմի պահպանման, օրենսդիր մարմնի, ՀՀ Կառավարության, ֆինանսական և հարկային մարմինների գործունեության, և այլ ծախսերի հետ կապված:

Կառավաման ապարատի պահպանման ծախսերը որոշվում են հաստատված հաստիքացուցակների և ծախսերի նախահաշիվների հիման վրա:

Նախարարությունների և գերատեսչությունների կառավարման ապարատի աշխատակիցների թվաքանակը որոշում է ՀՀ կառավարությունը, իսկ դրանց քանակը` Հանրապետության Նախագահը:

Ժամանակի պահանջներին համահունչ պարբերաբար տեղի է ունենում նախարարությունների և գերատեսչությունների վերակազմավորում, ստեղծվում են նորերը, լուծարվում են գոյություն ունեցողներից մեկը կամ մի քանիսը:

Ցանկացած կազմակերպության, այդ թվում բյուջետային հիմնարկների ֆինանսական դրությունը վերլուծելու համար պետք է ուսումնասիրել նրանց հաշվետվությունները, մասնավորապես բյուջետային ծախսերի նախահաշիվների կատարման հաշվեկշիռը: Ուսումնասիրենք հետևյալ հաշվեկշիռը պայմանական բյուջետային հիմնարկի օրինակով. Այսպես`

ԱԿՏԻՎ ՊԱՍԻՎ

|  |  |  |  |  |  |
| --- | --- | --- | --- | --- | --- |
| Հաշիվների անվանում | Տարեսկիզբ | Տարեվերջ | Հաշիվների անվանում | Տարեսկիզբ | Տարեվերջ |
| Հիմնական միջոցներ | 335,1 | 380,9 | ֆինանսավորում | 228,4 | 233,0 |
| Նյութեր և պաշարներ | 120,1 | 103,3 | ՀՄ միասնական ֆոնդ | 130,1 | 220,4 |
| Փոքրարժեք առարկաներ | 71,1 | 79,4 | Մաշվածք (ՀՄ) | 205,0 | 160,5 |
| Դրամարկղ | - | - | Փոքրարժեք առարկայի ֆոնդ | 71,1 | 79,4 |
| Գանձապետական հաշիվ | - | - | Կրեդիտորական պարտք | 29,4 | 30,5 |
| Դեբիտորական պարտք | 108,3 | 129,7 | Հաշվեկշիռ | 664,0 | 723,8 |
| Ծախսեր | 29,4 | 30,5 |
| Հաշվեկշիռ | 664,0 | 723,8 |

Մեր կողմից բերված օրինակում բյուջետային հիմնարկը իր հաշվեկշռում արտացոլել է 45,8 միլիոն դրամի հիմնական միջոցների ձեռք բերում, որը նշանակում է, որ հիմնական միջոցների ֆոնդը թարմացվել, նորացվել է, իսկ երբ մենք դիտարկենք պասիվային մասում հիմնական միջոցների ֆոնդի ավելացման չափը, որը հավասար է 90,3, ապա այստեղ ակնառու է դառնում, որ հիմնական միջոցների ընդհանուր ֆոնդում պակասել է մաշվածության տեսակարար կշիռը ի հաշիվ հիմնական միջոցների միասնական ֆոնդի ավելացման: Այդ ցուցանիշը բնականաբար դրական է գնահատվում:

Բյուջետային համակարգի մասին ՀՀ օրենքի համաձայն նյութերը և պաշարները արտացոլվում են հիմնարկի ակտիվային մասում: Սրանք բյուջետային հիմնարկի նյութական պաշարներն են պահեստում: Ըստ բյուջետային համակարգի մասին օրենքի, յուրաքանչյուր բյուջետային տարվա ֆինանսական միջոցները պետք է օգտագործվեն տվյալ տարվա ծախսերն իրականացնելու համար: Սակայն բնականաբար, բյուջետային հիմնարկը պետք է որոշակի չափով ապահովված լինի շրջանառու ռեսուրսներով: Մեր օրինակում դրական ցուցանիշ է շրջանառու նյութական ռեսուրսների քանակի պակասեցումը:

Փոքրարժեք արագամաշ առարկաների առումով պետք է նշել, որ տեղաշարժը դրական է, թեև փոքր ծավալի: Այս ցուցանիշը վկայում է բյուջետային հիմնարկի գույքային ապահովվածությունը, ինչպես հիմնական միջոցների առկայությունը վկայում էր տեխնիկական հագեցվածության մասին:

Դրամարկղի և գանձապետական հաշիվների զրոյական ցուցանիշը ցույց է տալիս, որ օրենսդրությանը համապատասխան չօգտագործված գումարները փոխանցվել են պետական բյուջե: Այս երկու ցուցանիշներում տվյալներ կարտացոլվեին, եթե հիմնարկը արտաբյուջետային միջոցներ ունենար:

Պետական բյուջեի կատարման արդյունքներով, հաշվետու ժամանակաշրջանի համար գերատեսչությունների կողմից, հաշվետվությունները ներկայացվում են ՀՀ ֆինանսների նախարարություն, որտեղ ստուգվում և վերլուծվում է նպատակային օգտագործման տեսանկյունից, նպատակահարմարությունից և ֆինանսական ռեսուրսների ծախսման հիմնավորվածությունից ելնելով:

Պետական բյուջեի միջոցների կառավարման կատարելագործման և ֆինանսական կարգապահության ուժեղացման նպատակով, ՀՀ Կառավարությունը մշտապես իրականացնում է հսկողություն պետական կառավարման մարմինների, ինչպես նաև, բոլոր ուժային կառույցների, ՀՀ ֆինանսների նախարարության գանձապետական համակարգի միջոցով:

Բյուջետային հիմնարկի ֆինանսական աշխատանքները իրականացվում են ֆինանսական ծառայության միջոցով: Կախված նրա չափից, ֆինանսական ծառայությունը կարող է ունենալ մեկ կամ մի քանի մասնագիտացված ստորաբաժանում: Այդ ստորաբաժանումների կառուցվածքը և գործունեության ուղղվածությունը կախված է ոչ այնքան գործունեության տեսակից, թե ինչ նպատակով է ստեղծվել բյուջետային հիմնարկը, այլ նրանով որ հանդիսանում է բյուջետային միջոցների գլխավոր կարգադրիչը կամ միայն նրանով ստացողը, ինչպես նաև նրանով, թե ինչպիսի վճարովի ծառայոււթյուններ է մատուցում: Մասնավորապես, այժմյան պայմաններում վերջինս ունի հատուկ մեծ նշանակություն: Քանի որ վճարովի ծառայութունների մատուցումը բյուջետային հիմնարկի համար գործունեության համեմատաբար նոր ուղղություն է, հետևաբար այդ պատճառով էլ միշտ չէ, որ նրան պատշաճ ուշադրություն է դարձվում: Միաժամանակ, հաշվի առնելով բյուջետային հիմնարկի սահմանափակ չափերը և համեմատաբար համեստ հատկացվող միջոցները, աստիճանաբար վճարովի ծառայությունների մատուցումը հանդիսանում է բյուջետային կազմակերպությունների գործունեության հեռանկարային ուղղություններից մեկը:

Բյուջետային կհիմնարկների համար խիստ սահմանափակ են նաև ֆինանսական ռեսուրսների կառավարման գործառույթները: Ընդ որում, նրանց ֆինանսական ռեսուրսների և դրամական հոսքերի կառավարման գործառույթները չեն սահմանափակվում միայն իրենց ստորաբաժանման շրջանակներում, այլ անմիջականորեն ընդգրկվում են նաև դրանց ենթակա ստորաբաժանումների գործունեությունը: